ועדת הכנסת, כנסת 15, פרוטוקול מספר 157, 2001-01-09 14:00

סאלח טריף: אני פותח את הישיבה.

סאלח טריף: לחבר הכנסת משה גפני יש הצעה לסדר.

משה גפני: אדוני היושב ראש, מכיוון שלאחר המליאה האחרונה יצאנו לפגרה, לא היתה לי הזדמנות לומר לך את מה שאני רוצה לומר לך עכשיו.

משה גפני: אתה התחייבת, אדוני יושב ראש ועדת הכנסת – ולא משנה מה דעותיך – שברגע שיש רוב לחוק, אתה תעביר אותו בכל הקריאות, ואכן נהגת כפי שאמרת.

משה גפני: ביום האחרון של ישיבת הכנסת לפני שהיא יצאה לפגרה, העברת חוק בקריאה ראשונה, וכאשר התברר – כפי שרבים טענו - שיש רוב גדול לעניין הזה, אמרת שלא תקבל על עצמך שום מרות אחרת, מלבד המרות הממלכתית של תפקוד נכון של הכנסת, ואני מודה לך על כך וגם ליושב ראש הכנסת, ואני רוצה שזה יירשם בפרוטוקול.

סדר היום: מדובר בדיון בחוק הזה, שלאחר קבלתו בקריאה שנייה במליאת הכנסת, הוא חזר ונמשך על ידי יושב ראש ועדת החוקה, חוק ומשפט לאחר שהתקבלה ההסתייגות בקריאה השנייה, ואני ביקשתי בעניין הזה קודם כל לשמוע את חוות דעתו של היועץ המשפטי של הכנסת, כשמטבע הדברים יש לנו תקנון שעלינו להסתמך עליו.

סדר היום: יש מחלוקת בעניין חוק שנמשך על ידי יושב ראש הוועדה ואמור לחזור למליאה תוך שבוע ימים, כי אנחנו נמצאים בפגרה, והשאלה היא מה אומרים התקנון והפרשנות המשפטית בעניין הזה.

סדר היום: ראשית כל, אני מציע שנשמע את היועץ המשפטי של הכנסת בסוגייה הזאת, ואחר כך בוודאי נשמע את החברים שירצו להתייחס, ואז נחליט בסוגייה.

מאיר פרוש: האם זאת היתה הבקשה היחידה שקיבלת?

סאלח טריף: יש כמה בקשות, אבל עכשיו אנחנו דנים בחוק הזה.

צבי ענבר: סעיף 130, כידוע לכם, קובע שאם התקבלה הסתייגות בקריאה השנייה, תתקיים הקריאה השלישית בשבוע שלאחר השבוע בו הסתיימה הקריאה השנייה.

צבי ענבר: הוועדה רשאית לפני הקריאה השלישית להביא בהצעת החוק את שינויי הנוסח המחויבים בעקבות ההסתייגות או הגרסה שנתקבלה.

צבי ענבר: התקנון אינו אומר מה קורה, אם השבוע שלאחר השבוע בו הסתיימה הקריאה השנייה הוא שבוע של פגרה.

סאלח טריף: האם אדוני היועץ עיין בהסתייגות שהתקבלה בקריאה השנייה?

סאלח טריף: איזו מן הסתייגות זאת?

סאלח טריף: האם היא מחייבת דיון?

צבי ענבר: השאלה מה היא ההסתייגות שהתקבלה, היא לחלוטין לא רלוונטית.

צבי ענבר: האמת היא שלא רק שאני לא יודע מה נאמר בהסתייגות, אלא שאני גם לא יודע מה נאמר בחוק עצמו.

צבי ענבר: כל מה שאני יודע זה שהיתה הצעת חוק בקריאה שנייה והתקבלה הסתייגות.

יוסף יצחק פריצקי: יותר מאחת.

צבי ענבר: או יותר מאחת, ועל פי התקנון, כדי שלא תהיה תקלה של פרסום חוק שלא הוכנסו בו כל השינויים הניסוחיים או הטכניים המתבקשים, וכדי שהוא לא יובא לקריאה שלישית, הוא חוזר לוועדה, כדי שהוועדה תעשה בהקשר הזה עבודה שהיא כולה עבודה טכנית.

צבי ענבר: אין לוועדה סמכויות של שיקול דעת.

צבי ענבר: הוועדה צריכה לראות נוכח ההסתייגויות שהתקבלו, האם יש צורך להכניס תיקונים בסעיפים אחרים, כדי שבחוק תהיה הרמוניה.

צבי ענבר: אמנם יש בתפקיד הזה שיקול דעת, אבל שיקול הדעת נוגע רק לעניין ההתאמה, ולא לעניין הכנסת שינויים במה שהכנסת קיבלה כבר בקריאה השנייה.

יוסף יצחק פריצקי: הרי בפגרה גם הוועדות לא אמורות להתכנס.

צבי ענבר: זאת שאלה טובה מאד, ואני חוזר למה שבדיוק עמדתי עליו בשבוע שעבר.

צבי ענבר: בשבוע שעבר אמרתי במפורש שכל הנוהג בוועדה זו מזה שנים ומזה כנסות, בכל מה שנוגע לעבודת הוועדות בפגרה, הוא נוהג לקוי.

סאלח טריף: היואיל אדוני היועץ לתקן את העניין הזה בהמשך?

סאלח טריף: אני אעשה את זה בשמחה.

צבי ענבר: ועדות לא צריכות לפנות, וועדת הכנסת לא צריכה להתיר לוועדות להמשיך בעבודתן.

צבי ענבר: יש דרך בה עובדות ועדות בפגרה.

צבי ענבר: דרך אחת – הממשלה דורשת כינוס ועדה.

צבי ענבר: דרך שנייה – שליש מחברי ועדה פונה ליושב ראש הכנסת – לא ליושב ראש הוועדה – והוא שמכנס את הוועדה.

צבי ענבר: בעקרון, פגרה היא פגרה.

צבי ענבר: ראינו כבר בעבר שאם היה יושב ראש ועדה חרוץ, הוא היה מכנס את הוועדה שלוש פעמים בשבוע, והוא היה יודע שחברי ועדה לא יגיעו, ולכן עושה בוועדה כישר בעיניו.

צבי ענבר: לא, פגרה היא פגרה.

צבי ענבר: אם כך, דיברנו או על דרישת ממשלה, או על דרישת שליש מחברי ועדה ליושב ראש הכנסת, ויושב ראש הכנסת הוא שמכנס את הוועדה, או – וכאן אני מגיע לשאלה שלפנינו – שוועדת הכנסת רשאית להטיל על ועדה מוועדות הכנסת להמשיך בעבודתה בימי הפגרה.

צבי ענבר: מה פירוש הדבר?

צבי ענבר: אם ראתה ועדת הכנסת – וזה עניין של שיקול של ועדת הכנסת, אני אינני אומר פה כיצד על ועדת הכנסת לנהוג, אלא רק אומר מה הסמכויות שלה – שהצעת חוק חזרה אחרי קריאה שנייה לוועדה, ושעל פי סדר העניינים הרגיל היה צריך להביא אותה אחרי שבוע לקריאה שלישית לאחר התיקונים, רשאית ועדת הכנסת להטיל על ועדת החוקה, חוק ומשפט להתכנס ולהכין את הצעת החוק הזאת לקריאה שלישית, כמו שנדרש בסעיף 130.

סאלח טריף: אני מאד מודה ליועץ המשפטי.

סאלח טריף: הבנו את העניין, ואני מקווה שהוא ברור לכולם.

ראובן ריבלין: למרות שאני לא בעל ההצעה כאן – זה לא שמישהו עשה משהו בניגוד לדעתי, כי לא שאלו אותי - אני אומר לכם במפורש שהחוק הזה הוא חוק שמשך חקיקתו כבר כ-13 שנה, ואם יהיו עוד שלושה שבועות או פחות שלושה שבועות, זה לא בעיניי הדבר החמור.

ראובן ריבלין: זה הפך להיות חוק של איש, ולכן כל המהומה והמבוכה.

ראובן ריבלין: לפי דעתי, אם לא היה פה נושא של מחלוקת של קורח ובני עדתו, זאת אומרת: מחלוקת לגבי איש, ולא מחלוקת בין בית שמאי לבית הלל האם החוק ראוי או לא ראוי במסגרת העקרונית שלו, לא היה שום ויכוח, משום שהוויכוח הוא באמת ויכוח רציני ביותר.

ראובן ריבלין: אני מוכרח לומר שההסתייגויות שלי התקבלו בוועדה.

ראובן ריבלין: היה ניסוח ברור, שהעבירו לחברי הוועדה.

ראובן ריבלין: משום שההסתייגויות לא היו מסובכות, זאת היתה חוות דעתו של היועץ המשפטי של הוועדה לגבי החוק, מבחינת כשירותו להגיע לקריאה שלישית לאחר שבוע ימים; ואם היה נראה שיש איזושהי סתירה, התברר שהחוק ברור לחלוטין וכוונתו ברורה.

יש שאלה אחת: אין לי אפילו חשד קל שבקלים ביושב ראש הוועדה, שמעלה את הסעיף הזה ואחר כך ידון בסעיפים אחרים.

יש שאלה אחת: אני מבקש מחברי הוועדה לומר דבר אחד ברור: אם לא מכונסת הכנסת, בוודאי צריך לשאול האם צריך לכנס כנסת באופן מיוחד על עניין זה לפי סעיף 130, כי נכון שהתקנון קובע שצריך לכנס את הכנסת תוך שבעה ימים, אבל ידוע לכם שאם תכונס כנסת בגין חוק כזה או אחר, אין שום סיבה - -

זהבה גלאון: אדוני היושב ראש, חזקה עליי מצוותו של חבר הכנסת ריבלין שאנחנו לא דנים עכשיו בגופו של החוק.

זהבה גלאון: את זה נעשה כשנצביע בעד או נגד.

זהבה גלאון: השאלה היא האם משתמשים בוועדת הכנסת כדי לעשות "תרגיל" – ואני בכוונה מכניסה את המילה מרכאות – פרלמנטרי, תוך שימוש ציני בתקנון הכנסת, ואני רוצה להגיד למה אני מתכוונת.

זהבה גלאון: כשחבר הכנסת אמנון רובינשטיין משך את החוק לקריאה שלישית על מנת לדון בהסתייגויות בוועדת החוקה, חוק ומשפט, הוא עשה את זה על פי סעיף 130, מתוך הנחה שכולם כאן היו שותפים לה, שסעיף 130 אומר שמחזירים אותו לוועדה, אבל בפגרה לא מחוקקים.

זהבה גלאון: אמנם זה לא מופיע בתקנון, אבל זה ברור שבפגרה לא מחוקקים.

זהבה גלאון: לכן הוא חשב שבנחת נוכל לדון בזה בוועדה.

זהבה גלאון: באים עכשיו ומביאים 25 חתימות לכינוס המליאה, שזה בהחלט לגיטימי לעשות, וזה גם דמוקרטי.

זהבה גלאון: זה דמוקרטי לעשות כינוס מליאה בפגרה, כשיש בחירות לראשות ממשלה, כשיש דברים העומדים ברומו של עולם, אבל להעביר חוק עכשיו, חוק ששנוי במחלוקת, ולנצל אזור דמדומים?

רחמים מלול: הוא לא שנוי במחלוקת.

זהבה גלאון: אתה יודע מה?

זהבה גלאון: אז הוא לא שנוי במחלוקת.

זהבה גלאון: הרעיון הוא לקיים דיון בוועדת הכנסת תוך ניצול אזור דמדומים של התקנון.

יאיר פרץ: זאת הצעה של ליבאי.

זהבה גלאון: הרעיון כאן הוא לאכוף על ועדת החוקה, חוק ומשפט לעשות שימוש של מה שנקרא עוקף ועדת החוקה, חוק ומשפט.

זהבה גלאון: האם אנחנו עכשיו יכולים לכופף את ועדת החוקה, חוק ומשפט?

זהבה גלאון: אני חושבת שזה לא יאה, ושוועדת הכנסת לא צריכה לאשר את זה.

סאלח טריף: אני מבקש להתמקד בסוגייה שעלתה כאן, ולא להתחיל לעבוד על החוק עצמו.

סאלח טריף: אנחנו דנים יותר בסוגייה תקנונית ותקדימית בעניין של הכנסת, כינוסה בפגרה ודיון בחוק.

סאלח טריף: זאת השאלה, היועץ המשפטי הבהיר אותה, ולכן אני מבקש שתתמקדו בה.

סאלח טריף: אינני רוצה להיכנס לתכנים של החוק, כי הם לא מעניינים אותי כרגע.

אופיר פינס-פז: אני גם לא אכנס לתכנים של החוק.

אופיר פינס-פז: מאז שנוסדה הכנסת הזאת, לפי מיטב ידיעתי – וגם בדקתי את זה עם היועץ המשפטי של הכנסת – לא הביאו חוקים פרטיים להצבעות, למעט בנושאים טכניים של בחירות, שהיו מחויבים ערב בחירות, בתקופת הפגרה, ומטעמים מאד מובנים.

אופיר פינס-פז: הטעמים הפעם כפולים ומכופלים משתי סיבות.

אופיר פינס-פז: הראשונה, ככל שהדבר יישמע מוזר, יש הרבה מאד חברי כנסת שנמצאים בפעילות פוליטית למען מטה כזה או אחר, ולא צריך לזמן אותם כדי לדון בחוקים שהם שנויים במחלוקת וכו'.

אופיר פינס-פז: כמו כן, אין ספק שכל חקיקה, בין אם היא קשורה בכסף ובין אם היא איננה קשורה בכסף אבל היא קשורה בדברים אחרים שקשורים לערכים, יש לה אולי השפעה ישירה או מקיפה על הבחירות עצמן.

אופיר פינס-פז: אני אומר לכם: בואו לא נשנה נורמות.

סאלח טריף: האם להערכתך בגלל שיש לחוק קשר לבחירות, לא צריך להצביע עליו לפני הבחירות?

אופיר פינס-פז: לא שלא צריך, אלא אסור להצביע.

אופיר פינס-פז: בואו לא נשנה קודים של התנהגות ונורמות ששררו כאן

אופיר פינס-פז: במשך 52 שנים.

אופיר פינס-פז: אין לזה סיבה.

אופיר פינס-פז: נדמה לי שהפגרה הזאת מסתיימת בתאריך 13 בפברואר, שבוע אחרי הבחירות.

אופיר פינס-פז: יביאו את כל החוקים ויצביעו עליהם בצורה מסודרת, ולא בצורה של מחטף.

אופיר פינס-פז: גם אם התקנון לא אוסר במפורש, אבל הכנסת התנהגה בסגנון אחר במשך הרבה מאד שנים, אין סיבה לשבור אותו.

אופיר פינס-פז: למה רוצים לשבור אותו?

אופיר פינס-פז: צריכות להיות סיבות מאד מאד חשובות כדי לשבור אותו.

ראובן ריבלין: ואם הממשלה מביאה חוקים שהם לא חוקי בחירות, אבל יש להם השלכות על הבחירות, כמו: תשלום חובות הקיבוצים?

ראובן ריבלין: !

אופיר פינס-פז: לא צריך להביא אותם להצבעה.

אופיר פינס-פז: לגבי הדיון בוועדת החוקה, חוק ומשפט, אני רוצה להפתיע אותך.

אופיר פינס-פז: משום שצבי ענבר הגדיר את הדיון הזה כדיון טכני – והוא באמת טכני במהותו – אין לוועדת החוקה, חוק ומשפט סמכות להפוך את החוק, לא החוק הזה ולא שום חוק אחר - - איני רואה בעיה עם עצם הדיון, ואני גם לא מציע לכפות את העניין הזה הר כגיגית על יושב ראש הוועדה.

אופיר פינס-פז: אם זה חשוב למציע החוק, אני בטוח שיושב ראש הוועדה יכנס את הוועדה ויסיים את ההליכים הפנימיים תוך כדי תקופת הפגרה.

אופיר פינס-פז: החשוב הוא לא לשנות את העניין של ההצבעות בפגרה, תוך כדי תקופת הפגרה.

סאלח טריף: ברור.

סאלח טריף: אני מבקש להגיד לחברים שמה שוועדת הכנסת מביאה לדיון נעשה על פי כל כללי הכנסת, וזה לא עניין של כפייה או לא, כי אני חייב לדון בבקשה.

סאלח טריף: מה שיתקבל זו החלטה, לא שלי ולא של אף אחד, אלא של כולנו, ולא צריך להיבהל ממנה.

יוסף יצחק פריצקי: אדוני היושב ראש, יש לנו כלל, והכלל הוא שבפגרה לא מביאים חוקים פרטיים.

יוסף יצחק פריצקי: הכלל הזה מתגבר עכשיו שבעתיים, בהנחה שאחרי הבחירות האלה הכנסת לא משתנה.

יוסף יצחק פריצקי: אני יכול עוד להבין אם חברי הכנסת יגידו: מקיימים בחירות, ואינני יודעים אם נמשיך לכהן בכנסת הבאה, אבל הכנסת לא משתנה אחרי הבחירות האלה.

יוסף יצחק פריצקי: מה שישתנה, אם ישתנה אולי, זה מי יהיה ראש הממשלה ולא חברי הכנסת.

יוסף יצחק פריצקי: לכלל הזה יכול להיות חריג אחד, חוקים שהזמן מחייב להעבירם, ואני אתן דוגמה: הממשלה רוצה להניח הצעת חוק לגביית ארנונה לשנת 2001, כי לשיטתה של הממשלה, או לחוות הדעת המשפטית שלה, אי אפשר לגבות ארנונה.

יוסף יצחק פריצקי: אני מתנגד לחוק הזה, אבל חוק כזה צריך לעלות, משום שהגיע התאריך אחד בינואר 2001, ובינתיים הממשלה אומרת: אני לא יכולה יותר לגבות.

יוסף יצחק פריצקי: זה החריג לכלל.

יוסף יצחק פריצקי: אני לא רוצה לדבר על החוק של חבר הכנסת ריבלין.

יוסף יצחק פריצקי: יש פה הרבה מאד חוקים.

יוסף יצחק פריצקי: אני לא מבין מה הדחיפות להביא אותם עכשיו.

יוסף יצחק פריצקי: לכן, אני מציע פשוט לעזוב אותם, לחכות עד התאריך 13 בפברואר, ולהביא אותם אז.

רחמים מלול: אדוני היושב ראש, אני רוצה להזכיר את המחזה שהיה ביום האחרון של כינוס מליאת הכנסת בשבוע שעבר - כאשר ההסתייגות המרכזית שעליה יש חילוקי דעות עברה ברוב של כ-20 קולות - כשחבר הכנסת לפיד עט על יושב ראש ועדת החוקה, חוק ומשפט.

רחמים מלול: אף פעם לא ראיתי את חבר הכנסת לפיד עט כך על שלל כלשהו, כמו באותו יום.

יצחק כהן: לא רק הוא, פלוגה שלמה של אוהבי ישראל.

רחמים מלול: אני אזכיר גם את חברת הכנסת זהבה גלאון.

רחמים מלול: כמעט מחצו אותו, על מנת לחדד את החושים שלו, שמא יפספס את הרגע שבו הוא צריך לגשת למיקרופון ולבקש למשוך את החוק מקריאה שלישית, כלומר: העיט הזה וההתנפלות הזאת על יושב ראש ועדת החוקה, חוק ומשפט רק מוכיחים לנו עד כמה חרב עולמם של אותם חברי כנסת, כאשר החוק הזה עבר בקריאה שנייה, והם חששו שגם העולם הבא שלהם ייחרב, אם הוא יעבור חלילה בקריאה שלישית.

זהבה גלאון: האם זה דיון לגופו של התקנון?

רחמים מלול: אני הגשתי את הבקשה, ואני ניסחתי אותה גם כן.

רחמים מלול: התופעות הללו שציינתי, רק מעידות מה היתה כוונתם של אותם חברי כנסת - בדיוק מה שחושדת בנו חברת הכנסת גלאון, אני מחזיר לה מנה אחת אפיים - ניצול התקנון ושימוש בתרגיל פרלמנטרי, מתוך כוונה תחילית לדחות את כל הנושא עד אחרי הפגרה.

סאלח טריף: וקיבלתם תשובה.

סאלח טריף: לגיטימי לחלוטין.

יוסף יצחק פריצקי: כוונת המציעים היתה טהורה לחלוטין.

יוסף יצחק פריצקי: ..

סאלח טריף: כן, הכל טהור, כל הכוונות כאן בכנסת טהורות, אין כוונות לא טהורות בבית, וזו קביעה חד משמעית.

סאלח טריף: ..

רחמים מלול: 25 איש עומדים מאחוריי, אדוני.

סאלח טריף: לא רק הם.

רחמים מלול: בחתימות לפחות.

רחמים מלול: האם חברת הכנסת גלאון, או חבר הכנסת אופיר פינס-פז, יכולים לדמות בנפשם מה הוא יום בחייו של אסיר?

רחמים מלול: מה היא שעה בחייו של אסיר?

זהבה גלאון: אבל אנחנו לא נכנסים לגופו של החוק.

יצחק כהן: ממש לא...

רחמים מלול: את מדברת על כך שהוא יידחה בעוד חודשיים.

זהבה גלאון: לא, יש פרוצדורה.

רחמים מלול: אין לי ספק שמשיכת החוק היתה תרגיל פרלמנטרי האונס את רצון הרוב, כי רצון הרוב באותו יום הוכח מעל כל במה, גם על גבי הלוח החשמלי, בהפרש העצום של תוצאות ההצבעה לטובת החוק.

אופיר פינס-פז: אז ממה אתה חושש, אם יש לך רוב?

רחמים מלול: משיכת החוק על ידי יושב ראש הוועדה לא נעשתה על מנת לנסח את החוק מחדש, כי הרי סעיף 130(א) איננו מדבר על שינוי מוחלט בחוק, אלא על ניסוח החוק מחדש, אם יש צורך, בעקבות אותה הסתייגות או אותן הסתייגויות.

רחמים מלול: כמה זמן דרוש ליושב ראש הוועדה?

רחמים מלול: אני אסיים בכך שאומר שההגינות חייבה את יושב ראש ועדת החוקה, חוק ומשפט באותו היום, כאשר הוא משך את החוק, לפנות אליך אדוני יושב ראש ועדת הכנסת, ולבקש ממך לכנס את ועדת הכנסת, ויאמר אדוני היועץ המשפטי האם אני צודק בתזה הזאת שלי.

רחמים מלול: למען ההגינות, חבר הכנסת אמנון רובינשטיין היה צריך לבקש ממך לכנס באותו יום את ועדת הכנסת, על מנת שתקבע הערכה מה עושים בסיטואציה הזאת.

רחמים מלול: אז היתה עומדת לפניך, אדוני, ברירה בת שלוש אפשרויות:

רחמים מלול: האחת – להביא את החוק לקריאה שלישית עוד באותו היום, השנייה – לדחות אותו עד לאחר הפגרה, והשלישית – להביאו בכינוס מיוחד של הכנסת.

רחמים מלול: לצערי, היום עומדות לפניך רק שתי אפשרויות.

ראובן ריבלין: אפשר לחזק את עמדתך, שגם הפליבסטר נעשה בהכרזתו של החוק בקריאה ראשונה כאי אמון על ידי חברת הכנסת יעל דיין בזמנו, ואכן כל ארבעת חודשי פגרת הקיץ לא היה יכול להיות המשך פעולה.

זהבה גלאון: אז קל וחומר שבפגרה לא מחוקקים.

יעל דיין: מתוך כל הדברים שנאמרו, אולי הדבר המשמעותי ביותר שהמציע אומר זה שהוא חיכה 13 שנה, ושדבר לא יקרה אם נחכה עוד שלושה שבועות.

יעל דיין: התביעה כאן לזירוז ולכינוס מיוחד אינה נובעת ממציע החוק, וזה מעורר חשד.

יצחק כהן: דווקא כן, לא שמענו שהוא אומר את זה.

זהבה גלאון: הוא אמר.

יעל דיין: תקרא את הפרוטוקול.

יצחק כהן: אני שמח שהשנאה שלכם לאריה דרעי איחדה אתכם.

יעל דיין: אל תתחיל איתי בעניין הזה, כי אתה יודע בדיוק מה עמדתי.

זהבה גלאון: אז עכשיו זה לא חוק דרעי.

זהבה גלאון: ..

סאלח טריף: אני מבקש למחוק את הדברים של חבר הכנסת יצחק כהן מהפרוטוקול.

יעל דיין: יש לנו בעיה גדולה עם החוק הזה.

יעל דיין: אם הוא יעבור, הוא יעבור.

יעל דיין: בין ההסתייגויות שהתקבלו, היתה הסתייגות מאד גדולה ומאד משמעותית שלי.

יעל דיין: העובדה שההסתייגות התקבלה, לא מריצה אותי לא לוועדה וגם לא לכנס מליאה מיוחדת, כי כשם שאני מניחה שכל החוק יעבור במחצית הראשונה של פברואר, אותו דבר לגבי ההסתייגויות.

יעל דיין: אני בעלת ההסתייגות המז'ורית החשובה ביותר.

יעל דיין: התחילה של החוק הזה היא שלושה חודשים מיום שיתקבל.

יעל דיין: על זה לא התקבלו הסתייגויות.

רחמים מלול: אבל היתה הסתייגות.

ראובן ריבלין: החוק מיום פרסומו.

יעל דיין: אם החוק מיום פרסומו, יש סיבה טובה לוועדת החוקה, חוק ומשפט לקיים דיון, כי יש סעיף בחוק שלא היו לגביו הסתייגויות, שנותן לשר המשפטים שלושה חודשים כדי להביא רשימה.

ראובן ריבלין: הוא קיים.

יעל דיין: אני מבקשת שהמציע יחזור ויאמר - ולו כדי שלא ניחשד כולנו בעניין של החוק האישי שהוא כן בר שימוש בבחירות - שהוא יכול לחכות, שכן אם חיכה עד עכשיו, הוא יחכה עוד שלושה שבועות, או עוד שבועיים בסך הכל.

יאיר פרץ: למה עוד שבועיים?

יעל דיין: צריך שבוע לפגרה ושבוע למליאה.

משה גפני: יש לקונה בתקנון, כפי שאמר היועץ המשפטי של הכנסת.

משה גפני: החוק הזה היה צריך לבוא לאישור תוך שבוע.

משה גפני: אני לא מיוזמי החוק - אני לא אמרתי שאני לא בעדו, אני הצבעתי בעד, ואני מתכוון להצביע בעד, כי אני חושב שזה חוק נכון – ואני מדבר רק על החלק הפרקטי שבעניין.

משה גפני: אני גם מציע להוריד את המילים המאוסות האלה "תרגיל פרלמנטרי".

משה גפני: כולנו פועלים על פי התקנון.

אופיר פינס-פז: כולנו עושים תרגילים, זה נכון.

סאלח טריף: זה לגיטימי על פי התקנון.

משה גפני: המילים "תרגיל פרלמנטרי" לא במקום, מכיוון שחבר הכנסת אמנון רובינשטיין עשה תרגיל פרלמנטרי לגיטימי לחלוטין, כאשר היה ברור שיש רוב עצום במליאת הכנסת, וכנראה שהוא קיים גם היום.

משה גפני: לגופו של עניין, יש סוג אחד של פגרה, שזאת פגרה בקיץ ובתקופת פסח.

משה גפני: יש סוג שני של פגרה, כאשר הכנסת מתפזרת והולכת לבחירות בתום מועד כינונה, או על פי החלטה שלה, ואז הולכים לבחירות והכנסת מתחלפת.

משה גפני: בפגרה כזאת הכנסת מסיימת את עבודתה, ומלבד הדברים הדחופים שצריך לעשות, עושים דברים אחרים.

משה גפני: אותו דבר בתקופת הקיץ ובתקופת הפסח.

משה גפני: חברי הכנסת יודעים שהם לא נמצאים כאן בכנסת.

משה גפני: לא כך הדבר בפגרה הנוכחית, שהיא פגרה שונה לחלוטין.

משה גפני: זו פגרה באמצע עבודתה של הכנסת.

משה גפני: אותה כנסת תמשיך לעבוד.

משה גפני: עד היום גם ראינו שראש הממשלה לא יכול להשפיע על עבודתה של הכנסת, וכנראה שמצב זה גם יימשך, זאת אומרת: לא יכולה להיות פה משמעות לעניין, ואנחנו נכנסים רק למצב אחד, שבו על פי התקנון תוך שבוע צריך לאשר את החוקים שהתקבלו - במקרה הזה, את החוק הנוכחי.

משה גפני: מכיוון שהכנסת לא משתנה וכולם נמצאים כאן, אף אחד מאתנו לא נוסע עכשיו לחופש או לחוץ לארץ, ואם הכנסת מתכנסת, אני מציע לא לעשות שימוש ציני בתקנון.

משה גפני: אם יהיו מגישי החוק מרגישים נוח עם כך שהכנסת מתכנסת בלאו הכי ומאשרת חוקים בלאו הכי, יהיה רוב עבור החוק הזה – הוא יעבור, ואם לא יהיה רוב – הוא ייפול.

משה גפני: זה לא ישנה דבר וחצי דבר, אלא אם כן יש פה כוונות נסתרות, שאני לא עומד על טיבן.

יוסף יצחק פריצקי: אנחנו חושבים שהכנסת הזאת לא צריכה להתכנס לגבי אף חוק.

ראובן ריבלין: אני אומר מתוך הרגשה פנימית, שנדמה לי שרק חבר הכנסת פריצקי - ואני יכול להעיד על עצמי, אבל יכולים לא לקבל את עדותי - ידון בגופו של החוק ולא בגופו של האיש.

ראובן ריבלין: כל השאר התכנסו פה ביום של פגרה, כאשר כמעט אדם אחד לא היה מוכן לבוא לכנסת ולדון בנושא המרכזי – החוק?

ראובן ריבלין: לא.

ראובן ריבלין: הנושא הוא האיש.

ראובן ריבלין: אין לי שום בעיה ולא היתה לי שום בעיה, אם לא היה עולה הדיון הזה.

ראובן ריבלין: אין לי שום בעיה, אם החוק הזה יבוא לידי דיון.

ראובן ריבלין: אני רק אומר שכמו שיש פה אנשים שרוצים לקדם את החוק הזה בגלל האיש, החלק השני לא רוצה לקדם את החוק בגלל האיש.

ראובן ריבלין: היחיד ששוקל את החוק לגופו זה חבר הכנסת פריצקי.

משה גפני: גם אני.

אופיר פינס-פז: תפסיק לחלק ציונים, חבר הכנסת ריבלין.

ראובן ריבלין: אני לא מחלק ציונים.

ראובן ריבלין: מתוך מה אני יודע את זה?

ראובן ריבלין: כי הוא היחיד שדיברתי אתו.

סאלח טריף: כל מה שאמר חבר הכנסת ריבלין בעניין הזה מקודם, לא רלוונטי.

ראובן ריבלין: לכן אני אומר – והעיר הרב יצחק כהן הערה נכונה – כדי שלא יהיו אי הבנות, שאני בעל החוק, ואין לי עמדה בעניין הזה.

סאלח טריף: מרוב שאין לך עמדה, אני לא מבין את העמדה שלך.

ראובן ריבלין: העמדה שלי היא שלא יכול אדם לפסול אחרים מתוך גישה לגופו של אדם.

ראובן ריבלין: אני אומר לך דבר אחד, שאני אעמוד עליו ואפילו אלך על כך לבית משפט: אם הכנסת תכונס לאיזושהי חקיקה, ימוצה סעיף 130 כלשונו, כהלכתו ולפי מה שאמר היועץ המשפטי של הכנסת.

יוסף יצחק פריצקי: הוא צודק במאה אחוז.

ראובן ריבלין: אם לא תכונס הכנסת, אני לא אלך לבית משפט.

סאלח טריף: הבהרנו את העניינים, וכל אחד אמר את עמדתו.

אליהו סויסה: דרך אגב, היום עלה חוק בקריאה שנייה ושלישית.

אריה האן: לא, זה היה תיקון טכני.

דליה רבין-פילוסוף: בטעות נשמטו שני סעיפים של חוק שכבר עלה.

סאלח טריף: כן, אמרו שזה תיקון טכני.

סאלח טריף: עכשיו צריכים להכריע.

סאלח טריף: כל אחד שמע את עמדתו של השני.

סאלח טריף: אני לא הבנתי רבים, ולא הבנתי מה אנחנו רוצים מעצמנו.

סאלח טריף: 25 חברי כנסת נכבדים חתמו, הגישו בקשה, ואנחנו צריכים להחליט.

אופיר פינס-פז: רק תגיד מה אתה רוצה להחליט.

סאלח טריף: על פי מה שהיועץ המשפטי אמר – ויתקן אותי אם אני טועה – ועדת הכנסת צריכה להחליט בהתאם לבקשה להטיל על ועדת החוקה, חוק ומשפט להכין את החוק ולהביא אותו לקריאה שלישית במליאת הכנסת.

סאלח טריף: זאת משמעות ההחלטה, אלא אם כן היועץ המשפטי יתקן את הדברים על פי התקנון.

נעמי חזן: יש לי הצעה לסדר.

סאלח טריף: מייד אאפשר לך לומר את הצעה שלך לסדר, לא דיון נוסף.

רחמים מלול: בכינוס מליאה.

יעל דיין: יש פה הצעה לפי דעת המציע.

סאלח טריף: אדוני היועץ, האם ההחלטה שלנו חייבת באותה נימה כינוס מליאה?

סאלח טריף: בגלל אופי הבקשה צריך לקבל החלטה גם בעניין הזה.

אופיר פינס-פז: שמעת מה שאמר חבר הכנסת ריבלין.

סאלח טריף: המציע לצורך העניין לא רלוונטי כבר, כי בקריאה שנייה ושלישית העניין כבר לא בידיו.

סאלח טריף: חברת הכנסת נעמי חזן רצתה להציע הצעה לסדר בלבד.

נעמי חזן: יש כאלה שעדיין חוששים מיצירת תקדים, ויש לי פתרון שיביא לאותה תוצאה.

נעמי חזן: יש לי רושם שיש בקשות נוספות לחקיקה.

סאלח טריף: נכון.

נעמי חזן: אם יש בקשות נוספות לחקיקה שנוכל להחליט עליהן, אזי על פי סעיף 130, בישיבה הבאה של הכנסת נדון בהן.

סאלח טריף: לכן אני מציע שבשלב הזה נחליט האם להטיל על ועדת החוקה, חוק ומשפט להעביר את החוק לקריאה שלישית.

ראובן ריבלין: למה שכבר לא תצביע גם על החוקים האחרים?

סאלח טריף: לא, זה עניין של כינוס בפגרה.

סאלח טריף: מי בעד להטיל על ועדת החוקה, חוק ומשפט להכין את החוק הזה לקריאה שלישית?

סאלח טריף: נא להצביע.

יוסף יצחק פריצקי: להביא לוועדת החוקה, חוק ומשפט.

סאלח טריף: אני הגדרתי את זה בצורה נכונה – להטיל על ועדת החוקה, חוק ומשפט להביא את החוק לקריאה שלישית.

סאלח טריף: מי נגד?

סאלח טריף: מי נמנע?

סאלח טריף: בעד – 15 נגד – 2 נמנעים – אין ההחלטה להטיל על ועדת החוקה, חוק ומשפט להכין את הצעת החוק של חבר הכנסת ראובן ריבלין, בעניין שחרור מוקדם של האסירים, לקריאה שלישית התקבלה.

סאלח טריף: תודה.

סאלח טריף: הוועדה החליטה להטיל על ועדת החוקה, חוק ומשפט להכין את החוק לקריאה שלישית.

סאלח טריף: אני מבקש לעבור לבקשה הבאה.

סאלח טריף: הוגשה אליי בקשה חתומה על ידי 61 חברי כנסת, שמופנית לחבר הכנסת גולדשמידט על ידי אברהם פורז.

רחמים מלול: אברהם בורג.

סאלח טריף: אני רואה מה שכתוב.

סאלח טריף: יש כאן בקשה מקורית המופנית לחבר הכנסת אלי גולדשמידט על ידי אברהם פורז, ועליה חתומים 61 חברי כנסת.

סאלח טריף: בבקשה אליי אין אפילו חתימה אחת.

סאלח טריף: אני מבקש מהיועץ שיגיד האם אפשר לדון בעניין.

יצחק כהן: אתה יכול לכתוב עכשיו.

סאלח טריף: אני חייב לדייק.

סאלח טריף: הבקשה אליי לא חתומה, ועכשיו שמתי לב לעניין הזה.

צבי ענבר: זה בסדר.

סאלח טריף: בבקשה כאן כתוב שהחתומים מטה מבקשים לקדם באופן מיידי את המשך אישור חוק עידוד ירושלים בוועדת הכספים להכנה לקריאה שנייה ושלישית, ולאחר מכן לדיון מיידי במליאה במהלך הפגרה לקראת אישור לקריאה שנייה ושלישית.

סאלח טריף: אני מבקש קודם כל לשמוע מחבר הכנסת אלי גולדשמידט את עמדתו.

אלי גולדשמידט: ועדת הכספים סיימה את עבודתה בנושא, והכינה את החוק לקריאה שנייה ושלישית.

משה גפני: החוק שעליו מדובר, עבר את הדיון בוועדת הכספים והוכן לקריאה שנייה ושלישית.

משה גפני: הכנסת הביעה את עמדתה שהדיון יתקיים בפגרה, וקרוב ל-70 חברי כנסת חתומים על הבקשה.

משה גפני: כפי שאמרתי קודם, הפגרה הנוכחית לא משנה את המצב בכנסת, אלא בעצם עוצרת חקיקה.

משה גפני: אם הכנסת מתכנסת, צריך להביא את החוק הזה, כאשר אתה אמרת אדוני יושב ראש ועדת הכנסת – ואני שיבחתי אותך על כך, ואני ממשיך לשבח אותך על זה – שאי אפשר לעצור את רצון הרוב המוחלט של חברי הכנסת.

משה גפני: כך גם אמר היועץ המשפטי של הכנסת.

משה גפני: אני מבקש לאשר את זה.

אלי גולדשמידט: אני כבר שכחתי שהייתי יושב ראש הוועדה הזאת.

אלי גולדשמידט: אני לא יודע האם זאת פרוצדורה נכונה, אבל יש שלוש הצעות חוק שעברו היום בקריאה שנייה ושלישית בוועדת הכספים, כך שאם מקדמים את הצעת החוק בנושא ירושלים, אין שום סיבה לא להחיל את אותו עקרון גם עליהן.

אלי גולדשמידט: אלה שלוש הצעות חוק בנושא הנגב, האחת של חבר הכנסת ויצמן שירי, האחת של ישראל כץ והאחרת של יצחק סבן.

סאלח טריף: אפשר לצרף את הגליל?

ויצמן שירי: הגליל קיבל לפני שנה.

אלי גולדשמידט: אני אישית תומך בהבאת הנושא של ירושלים בהקדם האפשרי למליאה, ואני מבקש זאת גם לגבי שלוש ההצעות בעניין הנגב.

סאלח טריף: העניינים כאן ברורים לכם, וההחלטה ברורה.

סאלח טריף: אני רוצה לאפשר לחבר הכנסת פריצקי לומר את דבריו, ואחר כך לאופיר פינס-פז.

יוסף יצחק פריצקי: אני מבקש לאפשר לחברת הכנסת חזן לדבר לפניי.

יוסף יצחק פריצקי: אני תמכתי בחוק של חבר הכנסת פרוש.

יוסף יצחק פריצקי: אני עומד על הכלל הברור מאד, לא מביאים בפגרה הצעות חוק לא על הנגב, לא על הגליל ולא על ירושלים.

אופיר פינס-פז: אני רוצה לשאול את צבי ענבר, האם יש לו מה להגיד לגבי התקדים הזה על פי הוראות התקנון.

אופיר פינס-פז: אני לא זוכר שאפשרו בכנסת הזאת להעביר חוקים בקריאה פרטית, כולל החוק של בני אלון.

אופיר פינס-פז: אני מבקש מכם לא לתמוך בעניין הזה.

אופיר פינס-פז: אם אתה מביא את זה להצבעה, אדוני היושב ראש, אני מבקש התייעצות סיעתית.

משה גפני: אני לא מבין, האם אתם נגד ירושלים ונגד הנגב?

נעמי חזן: בשורה האחרונה, כל הדיון התקיים סביב אינטרפרטציה ופרשנות של סעיף 130, ולא סביב חקיקה רגילה.

נעמי חזן: יש נוהג חד משמעי, שלא עושים חקיקה בתקופת פגרה, ואסור לנו לחרוג מהנוהג הזה.

נעמי חזן: אני חושבת שברגע שפותחים פה תקדימים, הם מסוכנים מאד.

נעמי חזן: חבל על הזמן.

צבי ענבר: כיוון שנתתי בנושא הזה חוות דעת בתאריך 30 באוגוסט 1998, כלומר: לפני כמעט שנתיים וחצי בכנסת הקודמת, קל לי להביא דברים שאמרתי בכנסת הקודמת.

צבי ענבר: יש לי פה חוות דעת של כשמונה עמודים, שמתייחסת גם לשאלות מתי אישרו הצעות חוק בזמן פגרה, ומה היו בכלל הדיונים בנושא הזה והדעות השונות.

צבי ענבר: אני חושב שלענייננו, בשאלה הנקודתית של היום, הסיום של חוות דעתי היה כזה: בוודאי הוא שאם תהיה פנייה של 61 חברי כנסת, בצירוף פניית הוועדה להביא הצעה לדיון, חייבת תהיה ועדת הכנסת להחליט כך.

צבי ענבר: אני מסכים עם כל מה שנאמר כאן לגבי השאלה העקרונית התקדימית לגבי הבאת הצעות חוק בכלל.

צבי ענבר: מדובר פה בסעיף 147 לתקנון הכנסת, שאומר: בעניין שאין עליו הוראה בתקנון, תחליט ועדת הכנסת, והחלטתה תהווה תקדים.

סאלח טריף: אני מבטיח לכם שיהיו הוראות בתקנון בהמשך.

סאלח טריף: אנחנו נתקן את זה.

ויצמן שירי: התקנון הזה לא מתאים לפגרה מהסוג הזה, כשהכנסת יוצא לפגרת בחירות.

סאלח טריף: אני לא רואה שמשהו פה מתאים בכלל.

צבי ענבר: פירושו של דבר, שכל החלטה - בין לגבי ההצעה הזאת אם יש בה רוב של 61 חברי כנסת ותמיכת הוועדה, ובין לגבי הצעות אחרות שאין להן רוב של 61 חברי כנסת ותמיכת ועדה - שהוועדה תקבל, היא תקבל אותה לא לגבי המקרה הקונקרטי, אלא היא תקבל אותה ותוכנס כהערה בכוכבית בתקנון וכהחלטה תקדימית, כלומר: כך יש לנהוג בסוגייה הזאת.

סאלח טריף: אני מאד מודה לך.

סאלח טריף: רבותיי, אני כבר רואה כמה שחוק ההסדרים הבא יהיה מנופח, אבל לא חשוב.

ויצמן שירי: עם כל הכבוד, מדברים על פגרה, אבל אנחנו מבינים מה זאת פגרה כשחברי הכנסת יוצאים לפגרה ונוסעים לחופשה.

ויצמן שירי: אני בעד כל מה שקשור לחוקים, כדי שאפשר יהיה להצביע עליהם בשבוע הבא.

ויצמן שירי: לא מעניין אותי שום דבר, אני בעד כל החוקים האלה.

ויצמן שירי: התקנון הזה לא מדבר על כך שיוצאים לפגרה של בחירות.

ויצמן שירי: יש בחירות אישיות רק לראשות הממשלה.

ויצמן שירי: עם כל הכבוד, אני לא בטוח שהכנסת היתה צריכה לצאת לפגרה כזאת.

ויצמן שירי: בימים שאין פגרה, חצי מחברי הכנסת לא נמצאים כאן, אז בטח ובטח שלא צריך פגרה כדי לקיים בחירות עוד חודש ימים.

ויצמן שירי: לכן אני אומר שלא צריך לשתק את כל עבודת הכנסת.

ויצמן שירי: עם כל הכבוד, גם לי יש תפקיד במטה וגם לחבר הכנסת יאיר פרץ יש אפילו תפקיד במטה.

ויצמן שירי: צריך להתאים את התקנון למצב הקיים.

ויצמן שירי: הוא לא מתאים למצב הקיים.

סאלח טריף: המסקנה היא שאנחנו נדון בתקנון כל חודש, ונתאים אותו מחדש.

סאלח טריף: נהיה יצירתיים, וכל חודש נקיים דיון מחודש בתקנון והתאמה מחודשת.

סאלח טריף: .. ב.

סאלח טריף: בקשות לאישור ישיבות נוספות של ועדות בפגרה

סאלח טריף: מכיוון שיש התייעצות סיעתית, אני מבקש עכשיו לעבור לבקשת חבר הכנסת טל לישיבה בפגרה.

סאלח טריף: יש לו בקשה לאשר עוד ישיבה מיוחדת בפגרה לוועדת העבודה, הרווחה והבריאות.

סאלח טריף: האם אתה יכול להציג את הבקשה?

דוד טל: חבר הכנסת רן כהן ביקש ממני עוד לפני כחודשיים ימים לדון בנושא מסוים של הגברת זיו בעניין סיעוד, ואנחנו אז הבענו את הסכמתנו לדון בנושא.

דוד טל: אני לא רוצה שהנושא הזה ייכלל במסגרת של אותו מספר ישיבות שהוועדה צריכה או רשאית לדון בו, אלא שזה יהיה מעבר לכך.

סאלח טריף: אני מבקש לאשר את בקשת חבר הכנסת דוד טל.

יוסף יצחק פריצקי: הערה לסדר – לא יובאו הצעות חוק לוועדה של חבר הכנסת טל.

סאלח טריף: מי בעד ומי נגד?

סאלח טריף: הבקשה אושרה.

סאלח טריף: יש לי בקשה של חבר הכנסת זבולון אורלב, יושב ראש ועדת החינוך והתרבות.

סאלח טריף: הוא איננו כאן.

סאלח טריף: אני אציג את הבקשה שלו.

סאלח טריף: הוא הגזים, הוא מבקש ארבעה ימי דיונים.

סאלח טריף: אני מבקש לאשר לו דיון אחד מעבר למכסה שאושרה.

יוסף יצחק פריצקי: כל עוד לא מביאים הצעות חוק לוועדות, אין עם זה בעיה.

סאלח טריף: אני מבקש לאשר ליושב ראש ועדת החינוך והתרבות לקיים דיון נוסף, כמו שאישרנו לוועדת העבודה והרווחה.

סאלח טריף: מי בעד?

סאלח טריף: אני מבקש לאשר דיון אחד.

סאלח טריף: בעד – רוב נגד – מיעוט הוחלט לאשר קיום דיון אחד מעבר למכסת הישיבות של ועדת החינוך והתרבות בפגרה.

סאלח טריף: תודה, הבנתי שכולם מסכימים.

סאלח טריף: בקשה נוספת - חברת הכנסת דליה רבין פילוסוף מבקשת אישור לקיים ישיבות נוספות של הוועדה המשותפת לקידום מעמד האישה וועדת העבודה, הרווחה והבריאות.

סאלח טריף: זה חשוב מאד, ולכן מדובר בישיבה אחת, ובהחלט ממצה.

דליה רבין-פילוסוף: שתיים.

יעל דיין: זה עניין טכני.

סאלח טריף: מי בעד אישור שתי ישיבות נוספות לוועדה המשותפת לקידום מעמד האישה וועדת העבודה, הרווחה והבריאות?

סאלח טריף: בעד – רוב נגד – מיעוט התקבלה הבקשה לאשר שתי ישיבות נוספות לוועדה המשותפת לקידום מעמד האישה וועדת העבודה, הרווחה והבריאות בפגרה.

סאלח טריף: תודה.

סאלח טריף: יש עוד בקשה של חבר הכנסת פורז, שמבקש את אישורה של ועדת הכנסת לקיים לא פחות ולא יותר חמש ישיבות, כמעט כל יום.

אריה האן: היום נאמר לי שחבר הכנסת פורז מתכוון לקיים ישיבה בתאריך שבין ה-6 ל-8 בחודש פברואר, שזה יום הבחירות ואחריו.

אריה האן: יושב ראש הכנסת התחייב בפני שופט בית המשפט העליון, מישאל חשין, לתת את כל השירותים שוועדת הבחירות המרכזית תבקש לצורך קיום הבחירות בזמן ובצורה מסודרת.

אריה האן: ועדת הבחירות המרכזית צריכה את חדרי הוועדות בתאריכים 6, 7 ו-8 בפברואר לפחות, לצורך עבודתה בספירת קולות חיילים ובכל מה שקשור בכך.

אריה האן: לכן, אני מבקש שתחליטו שבימים האלה לא מקיימים ישיבות.

סאלח טריף: אנחנו קודם כל מקבלים את מה שאמר מזכיר הכנסת.

סאלח טריף: מקובל עלינו לחלוטין שלא יתקיימו כאן דיונים לא ביום הבחירות ולא למחרת יום הבחירות, עד שכולם יידעו את התוצאות.

סאלח טריף: אני מבקש לאשר לפורז את הבקשה.

אופיר פינס-פז: שני דיונים.

נעמי חזן: מדובר בחוק הבזק.

נעמי חזן: זה חוק מאד מורכב.

סאלח טריף: מי בעד לאשר יומיים לשתי ישיבות של הוועדה?

סאלח טריף: מי נגד?

סאלח טריף: בעד – רוב נגד – מיעוט ועדת הכנסת אישרה קיומן של שתי ישיבות נוספות לוועדת הכלכלה במהלך הפגרה.

משה גפני: מה אישרת?

משה גפני: לאיזו ועדה?

סאלח טריף: ועדת הכלכלה.

משה גפני: אני מבקש רביזיה.

משה גפני: אני לא יודע על מה התקיימה ההצבעה.

משה גפני: למה ועדת הכלכלה צריכה לקיים שני דיונים נוספים?

נעמי חזן: בגלל חוק הבזק.

סאלח טריף: זה בסדר, הוא מסכים.

סאלח טריף: יש דברים שהם לא פוליטיים, ומותר להסכים עליהם.

סאלח טריף: ג.

סאלח טריף: דיון מחדש בהחלטת ועדת הכנסת בנוגע לחישוב הקצבה של חברי-הכנסת הארבע-עשרה שפרשו מהכנסת

סאלח טריף: עכשיו נעבור לדיון קצר בהחלטת ועדת הכנסת בנוגע לחישוב הקצבה של חברי-הכנסת הארבע-עשרה שפרשו מהכנסת.

סאלח טריף: אנחנו קיבלנו החלטה בשעתו.

סאלח טריף: העניין הזה נידון בבית המשפט העליון בבג"צ.

סאלח טריף: התקיים דיון אחד בוועדת הכנסת לגבי מענק ההסתגלות.

סאלח טריף: אנחנו העברנו את העניין להחלטתה של הוועדה המיוחדת בראשות השופט אלוני.

סאלח טריף: יש כאן נושא נוסף שדומה לאותו נושא.

סאלח טריף: היועץ המשפטי יסביר לנו במה מדובר.

יאיר פרץ: אדוני היושב ראש, מתי ההצבעה על ההתייעצות הסיעתית?

סאלח טריף: אנחנו באמצע דיון.

סאלח טריף: היתה בקשה להתייעצות סיעתית.

סאלח טריף: אני ממשיך בדיון, כי עוד לא סיימתי את הישיבה.

סאלח טריף: אתם שואלים אותי שאלות, שאני לא יכול להשיב עליהן.

היתה כפולה: על ההחלטה הזאת הוגשה עתירה לבית המשפט העליון.

היתה כפולה: לאחר מכן הוגשה עתירה נוספת לבית המשפט העליון – עתירה בקשר לעניין אותם שישה חברי כנסת שקבעו לגביהם החלטה נפרדת.

היתה כפולה: בית המשפט העליון איחד אז את העתירות, ולאחר מכן פנה לכנסת וביקש מהכנסת לשקול מחדש את ההחלטות.

היתה כפולה: לגבי ההחלטה הראשונה, זאת שקראתי אותה בפניכם, ועדת הכנסת החליטה שהיא איננה מתערבת.

היתה כפולה: לגבי הנושא השני, שהוא אותם שישה חברי כנסת שלא צברו את פרק הזמן המספיק למענק הסתגלות, הועבר הנושא לוועדת אלוני.

היתה כפולה: ועדת אלוני המליצה לבטל את ההחלטה, ההחלטה בוטלה, ובית המשפט העליון המשיך לדון בהחלטה שלא בוטלה.

היתה כפולה: בית המשפט העליון מתאר בקצרה את השתלשלות העניינים כפי שהבאתי בפניכם, והוא אומר:

היתה כפולה: סבור בית המשפט כי מן הראוי יהיה שתינתן לכנסת, או לוועדת הכנסת, האפשרות לשקול מחדש את עמדתה, גם בעניין הקצבה המתעורר מעתירה זאת.

היתה כפולה: יתכן כי הכנסת או ועדת הכנסת, תראה לנכון לקיים גם בעניין זה דיון נוסף בוועדת הכנסת, ואולי לבקש בחינה על ידי ועדה ציבורית, כפי שהכנסת או ועדת הכנסת תחליט.

היתה כפולה: לפיכך החליט בית המשפט לעכב בינתיים את כתיבת פסק הדין בעתירה זו ולהמתין להודעה מטעם הכנסת.

היתה כפולה: בית המשפט ביקש לתת לו את ההודעה תוך 45 ימים, החל מה-17 בדצמבר, כלומר: לפני כשלושה שבועות.

בנימין אלון: אני רוצה לקבל הבהרה.

בנימין אלון: אני מבין שלא מדובר על ששת חברי הכנסת.

צבי ענבר: לא מדובר בששת חברי הכנסת, אלא בחברי הכנסת הארבע-עשרה שלא נבחרו לכנסת החמש-עשרה.

צבי ענבר: החישוב לגביהם היה כאילו הם כיהנו תקופה מלאה של ארבע שנים.

רחמים מלול: מה אדוני מציע?

צבי ענבר: מה שלא יהיה, יש צורך לתת לבית המשפט העליון לפחות את ההחלטה, כלומר: לא את ההחלטה הסופית.

צבי ענבר: אם ההודעה תהיה שמחליטים לדון וכו', זה כבר מספיק מבחינת בית המשפט העליון.

צבי ענבר: לכשעצמי, כיוון שהנושא הזה ונושאים דומים לו נידונים בוועדת אלוני, ומכיוון שהוועדה הזאת החליטה שהיא מושכת ידה מעיסוק בעניין שאנחנו גם יודעים מי הם חברי הכנסת שנהנים או לא נהנים, הייתי מעדיף שהוועדה הזאת תבקש מוועדת אלוני לדון בסוגייה, ואז נוכל גם לענות לבית המשפט.

אמנון כהן: מקובל.

סאלח טריף: אני מציע שנעביר את העניין לוועדת אלוני ונשמע את דעתה.

סאלח טריף: האם אתם מסכימים?

סאלח טריף: בעד – רוב נגד – מיעוט נמנעים - אין

ראובן ריבלין: לא הבנתי משהו.

ראובן ריבלין: חבר הכנסת פינס ביקש התייעצות סיעתית.

סאלח טריף: יש התייעצות סיעתית.

סאלח טריף: עוד לא סיימנו.

צבי ענבר: לגבי החלטת הוועדה, ההצעה היא שוועדת הכנסת מבקשת מוועדת אלוני לקבוע עמדה לגבי כל כנסת שמסתיימת טרם זמנה, ובכלל זה גם העניין הזה.

סאלח טריף: אדוני היועץ, קלעת בול להחלטתנו.

צבי ענבר: אנה שניידר היא זאת שהציעה זאת.

סאלח טריף: אני מאד אודה לה אם תנסח גם את הפנייה הזאת - או אדוני היועץ - ואנחנו נעביר אותה לוועדת אלוני כהחלטת הוועדה.

סאלח טריף: ד.

סאלח טריף: ותק לעוזרים פרלמנטריים

סאלח טריף: בהמשך להחלטה שקיבלנו, לפנינו פנייה שהגיש עוזר פרלמנטרי של חבר כנסת לגבי השכר.

עבד-אלמאלכ דהאמשה: אדוני היושב ראש, האם יש טעם לחכות?

עבד-אלמאלכ דהאמשה: האם תתקיים ישיבה בשבוע הבא?

סאלח טריף: ייתכן.

סאלח טריף: לפי דעתי, כן.

סאלח טריף: אני עדיין מקיים ישיבה, שבה משתתפים אלה שביקשו התייעצות סיעתית.

ראובן ריבלין: זה מצוין, אבל אני רוצה לדעת מה קורה, כי יש כמה אנשים שצריכים לעזוב את הישיבה.

סאלח טריף: גם אני רוצה לדעת מה עם הבקשה של חבר הכנסת יולי אדלשטיין.

ראובן ריבלין: אני רק רוצה להבין מה תמונת המצב לגבי הסעיפים הקודמים שדנו בהם.

סאלח טריף: מייד אחרי זה.

יולי יואל אדלשטיין: נתקבלה החלטה לגבי עוזרים פרלמנטריים ועצם הוותק שלהם.

יולי יואל אדלשטיין: הובאה לפניי הידיעה, שלפחות בסיעתי יש עוד שתי עוזרות פרלמנטריות – ואני לא יודע האם יש מקרים נוספים בכנסת הנוכחית – שעבדו כעוזרות פרלמנטריות לכל דבר של חברי כנסת בכנסת הארבע-עשרה, אבל התמזל מזלם והם התמנו לשרים.

יולי יואל אדלשטיין: אותם עוזרים פרלמנטריים, כפי שאמרתי, גם במקרה הזה תפקדו כעוזרים פרלמנטריים לכל דבר.

סאלח טריף: חבר הכנסת אדלשטיין, האמת היא שהנימוק הוא ברור וגם נכון, הם עבדו עם אותם אנשים שהיו גם חברי כנסת וגם שרים, אבל הכנסת לא שילמה את משכורתם, אלא הממשלה.

סאלח טריף: זה מה שקורה כשמישהו גם נבחר לתפקיד סגן שר.

סאלח טריף: גם אז נדמה לי שהכנסת מפסיקה לשלם, אבל זה באמת בתחום האישור שאנחנו החלטנו עליו כאן, במיוחד כשהעוזרים ממשיכים לעבוד עם אותו חבר כנסת.

יולי יואל אדלשטיין: זאת גם הסיבה שמכל הצוות של לשכת השר הובאו אותם עוזרים פרלמנטריים.

סאלח טריף: והאם מדובר כאן על העוזרת שלך ועל העוזרת של חבר הכנסת שרנסקי?

יולי יואל אדלשטיין: נכון מאד.

סאלח טריף: לא חשוב, אבל העיקרון הוא ברור.

סאלח טריף: ברור שאותו ותק יוכר לעוזרים פרלמנטריים שממשיכים לעבוד עם השרים.

בנימין אלון: זה תקדים להרבה שרים.

סאלח טריף: אני מבקש להצביע על כך שהוותק יוכר להן.

ארבל אסטרחן: חבר הכנסת טריף, אבל זה רק לגבי מי שהוא אקדמאי ורוצים להכיר בוותק שלו, בין אם היה עוזר פרלמנטרי של חבר כנסת ובין אם היה עוזר של שר, כדי שהדירוג שלו לא יתחיל בדרגה הנמוכה של האקדמאים, אלא מהדרגה הגבוהה יותר.

סאלח טריף: אני מבקש לציין שעבורי הוותק הוא ותק, והוא יוכר לו גם אם היה בכנסת או בממשלה.

סאלח טריף: אם הוא עבד עם אותו חבר כנסת פה וגם בממשלה, זה לא ענייני, והוותק לצורך העניין ייחשב כוותק.

סאלח טריף: אין כפל.

יולי יואל אדלשטיין: אנחנו לא מבקשים שום תוספות, אלא רק שהוותק יוכר.

סאלח טריף: ברור לחלוטין.

סאלח טריף: אבי לוי, האם אתה רוצה להתייחס לדברים?

אבי לוי: רק כדי להבהיר את הנקודה, אני רוצה לומר שוועדת הכנסת החליטה לקבוע את העיקרון שיכירו בוותק של עבודתו של אותו עוזר בכנסת.

אבי לוי: אני רק רוצה להבהיר את ההחלטה, כדי שלא תהיינה אי הבנות לאחר שנקבל אותה, כי התקיים על כך דיון לא מזמן.

אבי לוי: מדובר בעצם על עבודה עם שר בכנסת.

יולי יואל אדלשטיין: שהוא גם חבר כנסת.

אבי לוי: שהוא גם חבר כנסת לפני ואחרי שהתמנה לשר.

יוסף יצחק פריצקי: ומה לגבי שר שהתפטר ושהוא לא חבר כנסת?

יולי יואל אדלשטיין: אני הייתי מאד ספציפי, אבי לוי.

יולי יואל אדלשטיין: דיברתי על מקרה של חבר כנסת שנתמנה לתפקיד בממשלה, והוא עדיין מחזיק אדם שיעשה עבורו את כל העבודה הפרלמנטרית, רק שאותו אדם מקבל משכורת מן הממשלה.

בנימין אלון: הוא הסביר שכאשר חבר הכנסת מתמנה לשר, המשכורת לא מגיעה מהכנסת.

סאלח טריף: היא מגיעה מהממשלה, אבל הוותק הוא ותק.

סאלח טריף: מי בעד אישור בקשתו של חבר הכנסת יולי אדלשטיין?

סאלח טריף: בעד – רוב נגד – מיעוט בקשתו של חבר הכנסת יולי אדלשטיין לגבי ותק לעוזרים פרלמנטריים התקבלה.

סאלח טריף: הבקשה אושרה.

סאלח טריף: אני מודה לכם.

סאלח טריף: ה.

סאלח טריף: שונות

סאלח טריף: יש כאן בקשה של חבר הכנסת אלי גולדשמידט, יושב ראש ועדת הכספים.

ראובן ריבלין: אדוני היושב ראש, אני מוכרח לצאת.

ראובן ריבלין: אולי תבהיר לנו עכשיו את סוגיית הבקשה להצביע על חוקים שונים בפגרה.

ראובן ריבלין: אני רק רוצה לדעת איפה עומד העניין.

סאלח טריף: האם אתה חושב שאפשר לקיים כך ישיבה?

סאלח טריף: אני לא נפולאון.

סאלח טריף: אני דן בבקשה של חבר הכנסת אלי גולדשמידט לפטור מחובת הנחה.

סאלח טריף: במה מדובר?

סאלח טריף: זה חוק מס רכוש וקרן פיצויים (תיקון מס' 29).

ויצמן שירי: זה לא הנושא.

סאלח טריף: מבקשים לאשר את החוק לקריאה שנייה ושלישית ביום הנחת החוק על שולחן הכנסת.

אנה שניידר: יש נושא אחר, שאני לא יודעת האם הוא במסגרת הוועדה.

אלי גולדשמידט: זה במסגרת שונות.

אלי גולדשמידט: זה חייב להיות נידון בישיבה הזאת.

אנה שניידר: הועלתה טענת נושא חדש במסגרת דיון בוועדת הכספים באשר להצעת חוק של חבר הכנסת ויצמן שירי בנושא של תיקון לחוק עידוד השקעות הון.

אנה שניידר: חבר הכנסת ויצמן שירי מציע לתת הטבה ליישובי הנגב, קרי: ליישובים שנמצאים דרומית מקו הרוחב 100, בכך שמענק ההשקעה יהיה בשיעור של 38%.

אנה שניידר: במהלך הדיון, הועלתה ההצעה לקבוע שמדובר ביישובים שנמצאים דרומית לקו הרוחב 120 במקום 100, זאת אומרת: מאשקלון דרומה.

סאלח טריף: אני מאד מצטער, אני לא יכול לקבל שום החלטה, כשאני לא מבין את העניין.

סאלח טריף: יש כאן דיון מעמיק, ואני לא יכול לקבל החלטה חאפ-לאפ.

סאלח טריף: מדובר בקבלת החלטה לא פרוצדורלית ובשאלה האם הנושא חדש או לא.

סאלח טריף: אני לא מבין דבר ממה שאתם אומרים.

סאלח טריף: כולם מדברים עם כולם, ואי אפשר כך.

ויצמן שירי: זה תיקון טכני, שאני מבקש להסביר אותו.

אלי גולדשמידט: אנה שניידר לא גמרה להסביר את דבריה.

יוסף יצחק פריצקי: אם לא נעלה את זה בשבוע הבא, למה זה רלוונטי עכשיו?

אלי גולדשמידט: אבל זאת ועדת הכנסת, לא ועדת הכספים.

אנה שניידר: הטענה שזה נושא חדש נובעת מכך שחבר הכנסת ויצמן שירי הציע שנגב ייחשב רק מקו הרוחב 100 ודרומה.

ישראל כץ: זה תיקון טכני.

סאלח טריף: מאד טכני, עניין של מפה.

סאלח טריף: ..

ישראל כץ: אגב, גם בקריאה הראשונה הוחלט שהוא ייתן ניקוד סופי בסוף.

סאלח טריף: אני מחדד את העניין, ומאשר שזה טכני.

אנה שניידר: לעומת זאת, ההצעה היא להרחיב את שטח הנגב מקו רוחב 120 דרומה.

אנה שניידר: זאת נקודה אחת.

אלי גולדשמידט: זה עולה כהסתייגות.

אלי גולדשמידט: אנחנו עוד לא החלטנו על זה.

אלי גולדשמידט: זאת בקשה להסתייגות.

אנה שניידר: זאת הצעה לתקן את החוק.

אנה שניידר: יש הצעה נוספת.

סאלח טריף: האם בהצעה הזאת ובתיקון הטכני הזה יש משמעויות מרחיקות לכת מבחינת החוק?

אנה שניידר: בוודאי.

סאלח טריף: תודה.

אלי גולדשמידט: אבל יש עוד נושא שאמרו שהוא נושא חדש.

אלי גולדשמידט: האם אי אפשר להציג פה נושא?

אנה שניידר: לא נותנים לי לדבר.

אנה שניידר: הצעה נוספת לתיקון החוק היא להחיל אותו גם על החקלאות, ולא רק על השקעות בתעשייה.

אנה שניידר: גם זה למעשה כרוך בתיקון חוק אחר, חוק עידוד השקעות בחקלאות, וגם לגביו הועלתה טענת נושא חדש.

סאלח טריף: בהתחשב במצב הכלכלי, החוק נכון עכשיו.

אנה שניידר: מאחר שהתקנון מחייב לפנות לוועדת הכנסת ברגע שיש טענה של נושא חדש שהועלתה על ידי הממשלה, אכן הגיעה בקשה זו לשולחנה של ועדת הכנסת.

ראובן ריבלין: יש לי הצעה לסדר.

ראובן ריבלין: השאלה הנכבדה שאת חלקה הבנתי, ושאני יודע שמהותה היא השאלה האם יש נושא חדש או אין נושא חדש, היא שאלה רצינית ונכבדה.

ראובן ריבלין: אני רוצה לדעת האם להיכנס לעומקן של הבעיות ולהחליט בסוף האם להצביע כפי שיאמר לי חבר הכנסת ישראל כץ.

ראובן ריבלין: אני מציע לכולנו לבדוק, האם אדוני מתכוון בעניין כל החוקים שהובאו כאן לכנס את הכנסת או לא.

ראובן ריבלין: אם כן, נדון בכך מייד עכשיו, ואם לא, אנחנו נבקש מהוועדה להתכנס מחר או מחרתיים, על מנת להחליט.

סאלח טריף: אני רוצה להשיב לאדוני.

סאלח טריף: אנחנו החלטנו החלטה קודמת, שאם תתקבל החלטה שיהיה דיון על החוקים האלה, תתקבל החלטה אחת – שיהיה כינוס של הפגרה.

סאלח טריף: מכיוון שגם נתקבלה כאן בקשה להתייעצות סיעתית לגבי אחד החוקים האלה שצריך לחייב אותנו כמכלול אחד לקבל החלטה, אני לא יכול לדון עכשיו בשאלה האם מכנסים כינוס מיוחד בפגרה או לא.

ראובן ריבלין: האם אדוני אמר מתי הוא יקיים ישיבת ועדה?

אלי גולדשמידט: חבר הכנסת ריבלין, זה לא שייך.

ויצמן שירי: מה אתה מסבך את העניין, חבר הכנסת ריבלין?

ויצמן שירי: עכשיו דנים בשאלה האם זה נושא חדש או לא.

סאלח טריף: העניין של נושא חדש מחייב בדיקה והבנה.

סאלח טריף: עם כל הכבוד ליועצים משפטיים, יש לי שיקול דעת.

סאלח טריף: אני אומר לך שאני לא יכול להבין את העניין ולקבל החלטה מיידית.

סאלח טריף: אני מדבר על עצמי, אני לא יודע מה לגבי האחרים.

סאלח טריף: יכול להיות שיש כאן חבר'ה שיכולים מייד להבין ולהחליט, אבל אני לא.

אופיר פינס-פז: גם אני לא.

סאלח טריף: אז בסדר, חבר הכנסת גולדשמידט יואיל בטובו, לאור הסיטואציה הזאת, להסביר לי את הדברים.

אלי גולדשמידט: אני אנסה להסביר את הדברים עוד פעם, ואם אחרי ההסבר הנוסף תגידו שאתם לא מבינים, אני אבין שאתם לא רוצים להבין.

אלי גולדשמידט: עכשיו אני אגיד בדיוק מה העניין.

אלי גולדשמידט: מותר גם לא לרצות להבין.

אלי גולדשמידט: יש בחוק הזה שני סעיפים.

אלי גולדשמידט: קודם כל, החוק הזה אושר לקריאה שנייה ושלישית על כרעיו וקרביו.

אלי גולדשמידט: היו שתי הסתייגויות, אחת מהן שלי.

אלי גולדשמידט: אני ביקשתי שהוא יוחל גם על הנושא החקלאי, על השקעות בחקלאות.

אלי גולדשמידט: כמו-כן היתה בקשת הסתייגות של חבר הכנסת כהן, שהחוק יורחב מבחינת התחולה שלו לקו רוחב יותר צפוני.

אופיר פינס-פז: מאיפה חבר הכנסת כהן?

יצחק כהן: מאשקלון.

אלי גולדשמידט: אבל אני לא משם, אני מהצפון.

אלי גולדשמידט: למה נועדה ההערה הזאת?

אופיר פינס-פז: לא אתה ביקשת זאת.

אלי גולדשמידט: אני רוצה שההסתייגות שלו וההסתייגות שלי יעלו למליאה, ושיצביעו עליהן במליאה, אבל כדי שהן יקבלו כשרות להצבעה במליאה כהסתייגויות, צריך להחליט האם הן מהוות נושא חדש.

אלי גולדשמידט: אם הן מהוות נושא חדש, ההסתייגויות האלה לא יכולות לעלות למליאה.

אלי גולדשמידט: אם הן לא מהוות נושא חדש, הן כן יכולות לעלות למליאה.

אלי גולדשמידט: זה כבר לא תיקון לחוק, אלא זה דבר שיהיה במליאה.

סאלח טריף: עם כל הכבוד לכולכם, אני מנסה להבין.

סאלח טריף: חבר הכנסת פריצקי, אתה לא אתי בעניין הזה שאני חושב שהוא גם חשוב לך.

ויצמן שירי: לא, הוא נגד.

סאלח טריף: לא משנה, אבל זה עניין עקרוני.

ראובן ריבלין: זה לא נושא חדש, זה לא יעזור.

ראובן ריבלין: אפשר להצביע ולומר שזה נושא חדש, אבל זה לא נושא חדש.

יוסף יצחק פריצקי: אני לא מסכים אתך.

יוסף יצחק פריצקי: להכניס חקלאות במקום שיש תעשייה, זה לא נושא חדש?

יוסף יצחק פריצקי: לא צריך להיות עורך דין בשביל להבין את זה.

סאלח טריף: אני רוצה לשאול את אנה שניידר, האם כשמדברים על עידוד תעשייה ומביאים הסתייגות לנושא חקלאות על אותו חוק, זה לא נושא חדש?

אנה שניידר: זה לא אותו חוק.

אנה שניידר: זה בפירוש נושא חדש, ואני אומרת את זה מבחינה משפטית.

סאלח טריף: תודה.

סאלח טריף: חבר הכנסת ריבלין, אתה משפטן.

סאלח טריף: רציתי שתשמע את אנה שניידר, ולא שמעת אותה.

סאלח טריף: חד משמעית היא אמרה שזה נושא חדש.

סאלח טריף: עם כל הכבוד, במילא אין חקלאות, כי אין מים השנה.

סאלח טריף: לא משנה מה תקבעו, לא יהיו מים עבור החקלאות.

ראובן ריבלין: האם היא אמרה זאת לגבי קו הרוחב?

סאלח טריף: היא אמרה זאת לגבי קו האורך, קו הרוחב וההצטלבות ביניהם.

סאלח טריף: ..

ראובן ריבלין: לגבי חקלאות יכול להיות.

יצחק כהן: רגע, מה לגבי הנושא השני?

ויצמן שירי: לא, קודם נסיים את הנושא הראשון.

ויצמן שירי: עוד לא גמרנו את הנושא הראשון.

יצחק כהן: אני רוצה לשמוע מה אנה שניידר אומרת לגבי הנושא השני.

אנה שניידר: הנושא השני של קו הרוחב, מבחינה משפטית פחות נחשב לנושא חדש, ומדוע?

אנה שניידר: כי ועדת הכספים דנה בשטח הזה, זאת אומרת: היא אומרת מקו הרוחב 100 זה אושר.

אנה שניידר: לגבי השאלה האם זה יחול החל מקו רוחב 120, אני כבר פחות נחרצת בדעתי שזה נושא חדש.

ראובן ריבלין: האם הוועדה קבעה את הגבולות?

אנה שניידר: כן, קו הרוחב 100.

ראובן ריבלין: אז היא רשאית גם לקבוע גבולות אחרים.

ראובן ריבלין: זה לא נושא חדש.

משה גפני: אדוני יושב ראש הוועדה, אני מאד מכבד את דעתם של המשפטנים, ואני בוודאי מכבד את דעתה של היועצת המשפטית אנה שניידר, שאני כחבר ועדת הכספים מסתמך על דבריה כל הזמן.

משה גפני: אני בניגוד לכם, כל הזמן מסתמך על דברי היועצת המשפטית.

משה גפני: אני רוצה לומר שתקנון הכנסת קובע באופן חד משמעי, שבעניין הזה של נושא חדש, ועדת הכנסת מוסמכת להחליט.

משה גפני: רק אם מישהו רוצה להיצמד באופן ברור לדעה המשפטית בלבד ומעבר לשיקולים האלה אין לו שיקולים אחרים, הוא צריך לקבל את הדעה המשפטית.

משה גפני: לכן, לפי דעתי צריך להביא את הנושאים האלה להצבעה.

משה גפני: ועדת הכנסת, על פי שיקול דעתה, תחליט האם מקבלים את חוות דעתה של אנה שניידר שמבחינה משפטית זה נושא חדש, או האם יש שיקולים ציבוריים נוספים.

סאלח טריף: חבר הכנסת גפני, אני מאד מודה לך.

סאלח טריף: אני שמעתי את אנה שניידר פעם אחת נחרצת, וקיבלתי את דעתה, ובפעם השנייה היא היתה חצי נחרצת, ולא קיבלתי את דעתה.

סאלח טריף: אני לא יודע מה להחליט, מה הבעיה?

אלי גולדשמידט: עם כל הכבוד, אני רוצה לחלוק על היועצת המשפטית מנקודת ראות משפטית על פי השקפתי.

אלי גולדשמידט: אני טוען שאם יש הצעת חוק שעניינה עידוד השקעות בנגב מתוך מגמה לחזק את הנגב, ההבחנה בין תעשייה לחקלאות היא הבחנה מלאכותית.

אלי גולדשמידט: המטרה המרכזית זה לא התעשייה בתור שכזו, אלא פיתוח הנגב.

אלי גולדשמידט: אם אנחנו רוצים למשוך יזמים לתעשייה בשביל למצוא מקומות עבודה, אנחנו גם רוצים למשוך יזמים בשביל חקלאות ובשביל למצוא מקומות עבודה.

אלי גולדשמידט: לכן לדעתי, במהות זה איננו נושא חדש.

סאלח טריף: מקומות עבודה לתאילנדים, ואתה לא רוצה תאילנדים.

סאלח טריף: לא מדובר במקומות עבודה, אז אל תבלבלו את המוח.

סאלח טריף: אני מוכן לקבל כל דבר, אבל אם הוא הגיוני.

סאלח טריף: אל תביאו לנו סיבות שלא קיימות.

סאלח טריף: אני רוצה לשמוע את היועץ המשפטי של הכנסת.

משה גפני: חבר הכנסת טריף, אתה לא נועל את הישיבה אחרי זה.

סאלח טריף: אני מייד נועל.

סאלח טריף: אני צריך עוד לדון בבקשה של חבר הכנסת עוזי לנדאו.

משה גפני: יש חוק של חבר הכנסת פרוש, שיש עליו 66 חתימות.

ראובן ריבלין: אדוני היושב ראש, איפה אנחנו עומדים עכשיו?

סאלח טריף: היועץ המשפטי עומד לדבר.

סאלח טריף: אחר כך נשמע את הבקשה של חבר הכנסת עוזי לנדאו.

סאלח טריף: אני אשמע אותה, נדון בה, ומייד ננעל את הישיבה.

סאלח טריף: יש התייעצות סיעתית.

סאלח טריף: עוד לא נגמרה הישיבה.

ראובן ריבלין: מתי אדוני יקבע את הישיבה הבאה?

סאלח טריף: אני לא יודע.

סאלח טריף: אתם קופצים מנושא לנושא.

ראובן ריבלין: רק רציתי להבין - אדוני לא יקיים היום הצבעות, והוא עוד לא קבע מתי תהיה הישיבה.

צבי ענבר: מי שטען נושא חדש זה הממשלה.

צבי ענבר: מן הראוי לאפשר לנציג הממשלה להופיע בפני הוועדה.

צבי ענבר: ינמק נציג הממשלה בפני הוועדה את הדברים.

סאלח טריף: ההתלבטות שלי באמת אמיתית.

סאלח טריף: אני לא יכול לקיים פה הצבעה.

אמיר ברקן: אני נציג משרד האוצר.

אמיר ברקן: מדובר פה בהצעת חוק שהממשלה מתנגדת לה.

אמיר ברקן: שני הנושאים עלו בוועדת הכספים, ולטעמנו, שניהם מהווים שינוי מהותי בהצעה.

אמיר ברקן: כמו שחבר הכנסת פריצקי הסביר - אין לי יותר מה להוסיף - חקלאות זאת חקלאות, ותעשייה זאת תעשייה.

אמיר ברקן: אלה שני חוקים שונים.

אמיר ברקן: לגבי הנושא של קו רוחב 120 במקום 100, הנושא הוא בכלל לא טכני על פי תפיסתנו.

אמיר ברקן: באה הצעת החוק וסימנה קו רוחב 100 ודרומה.

יצחק כהן: מי?

יצחק כהן: הוועדה?

סאלח טריף: שינוי סדרי בראשית.

סאלח טריף: אמיר ברקן, אני לא רוצה לקבל החלטה.

סאלח טריף: אני מבקש לקבל ממך חוות דעת מנומקת בעניין הזה, ואני אדון בו.

סאלח טריף: תודה רבה.

סאלח טריף: חבר הכנסת עוזי לנדאו, בבקשה.

אלי גולדשמידט: זה כמו מלחמת האזרחים בארצות הברית, הצפון נגד הדרום.

אלי גולדשמידט: אני איש הצפון בדיוק כמוך.

אלי גולדשמידט: מה, אתה דופק את הנגב?

ויצמן שירי: אנה שניידר אומרת שאנחנו יכולים להצביע, אז למה אתה אומר לא להצביע?

אלי גולדשמידט: זה לא יפה מה שעשית.

סאלח טריף: חבר הכנסת אלי גולדשמידט, אני מאד מודה לך, אבל אני רוצה להשיב לך שכשאתה מדבר על הדרום, זה גם יגיע לצפון, בסדר?

סאלח טריף: אני יודע למי אתה דואג, אז אל תטיל עליי האשמות.

סאלח טריף: אני לא שומר על הקופה של אף אחד.

סאלח טריף: תעשה לי טובה, אל תטיל עליי האשמות.

סאלח טריף: אתה יודע שאני אכריע בנושא באופן ענייני ועקרוני, ואני חבר סיעתך.

סאלח טריף: אם היית אומר לי להצביע איך שאני רוצה, הייתי מצביע אתך, מספיק.

צבי ענבר: אני ביקשתי לשמוע את נציג משרד האוצר.

ויצמן שירי: מי הוא, עם כל הכבוד?

ויצמן שירי: אנחנו המחוקקים, לא הוא.

ויצמן שירי: אנחנו המחוקקים.

ויצמן שירי: הוועדה כבר החליטה.

ויצמן שירי: הוא היה צריך לבוא לכאן עם נימוק מוכן.

ויצמן שירי: הם רוצים לעשות פיליבסטר.

ויצמן שירי: למה הוא לא בא עם נייר?

ויצמן שירי: הוא צריך לסחוב את הזמן.

רחמים מלול: אתה חייב לתת לי זכות דיבור.

סאלח טריף: אני לא אתן לך בצורה כזאת שום זכות דיבור.

סאלח טריף: חבר הכנסת גולדשמידט, הם מבקשים להכריע בסוגייה של נושא חדש בחוק, שהוא מאד חשוב.

סאלח טריף: יש לו משמעויות כלכליות ויש לו משמעויות תקציביות, ואם אתם לא רוצים שאנחנו נהיה כאן רובוטים אלא שנצביע לגופו של עניין, עם כל הכבוד אנחנו צריכים לשמוע את הנימוקים.

ויצמן שירי: אבל שמענו אותם בוועדת הכספים.

סאלח טריף: היועצת המשפטית של ועדת הכספים אמרה באופן חד משמעי, שהיא רואה בנושא מסוים נושא חדש.

סאלח טריף: לגבי הנושא השני היא אמרה שהיא לא ממש נחרצת בדעתה שזה כך או אחרת.

ויצמן שירי: ועדת הכנסת היא לא הוועדה המפקחת על שיקול הדעת של ועדת הכספים.

אלי גולדשמידט: חבר הכנסת טריף, אין לי ספק ששיקול דעתך היה רק משפטי, ואתה עשית את הכל רק בעקבות דבריה של אנה שניידר.

אלי גולדשמידט: אני מבקש ממך סליחה ותודה רבה.

סאלח טריף: זה לא עניין של סליחה.

אלי גולדשמידט: אני יודע ששיקוליך הם נקיים, ושאין לך שום שיקול אחר, מלבד תמיכה באנה שניידר בעניין המשפטי...

אלי גולדשמידט: אני מבקש סליחה.

ויצמן שירי: תבקש מאנה שניידר לחזור על מה שהיא אמרה.

ישראל כץ: למה שלא תהיה כאן הצבעה איך להצביע?

ישראל כץ: תן לנו את שיקול הדעת.

ישראל כץ: אנחנו ישבנו בדיון בוועדת הכספים.

ישראל כץ: זה לא חוק שלי.

ויצמן שירי: מה, החוק הזה מהיום?

ישראל כץ: כולם החליטו פה אחד, למעט קול אחד נדמה לי.

ישראל כץ: פה אחד יהודים וערבים הצביעו בעד החוק.

ישראל כץ: בא נציג האוצר ועושה פיליבסטר, ואפילו לא מנמק את מעשיו, אלא אומר: אני משתמש בזכותי בתקנון.

ישראל כץ: אנחנו מבקשים להשאיר לנו ולמליאה את שיקול הדעת בסך הכל לשחרר אותנו מהסעיף הטכני הזה של נושא חדש.

ישראל כץ: כל הכניסה לגופו של עניין, עם כל הכבוד, היא קצת זלזול בשיקול דעת ועדת הכספים.

ישראל כץ: שמענו שם את כולם, וזה לא חוק שלי.

ויצמן שירי: זה חוק שדנים בו חודשים.

צבי ענבר: נושא חדש זה לא עניין טכני.

צבי ענבר: נושא חדש זה עניין מהותי מאד.

צבי ענבר: נושא חדש זה גם עניין שבית המשפט העליון נכנס אליו בצורה מאד מאד נרחבת בדיונים שלו.

צבי ענבר: נושא חדש הושאר במפורש בידי ועדת הכנסת, מאחר שהשיקולים של ועדת הכנסת הם לא אותם שיקולים שיש לוועדה שעוסקת בדבר, אלא שיקולים יותר ממלכתיים.

צבי ענבר: לממשלה יש זכות לטעון נושא חדש, וצריך להניח שהיא טוענת נושא חדש, מפני שהיא חושבת שמדובר בנושא חדש.

צבי ענבר: נציג הממשלה התבקש להביע פה את דעתו, הוא התחיל להביע את דעתו, ובנסיבות ששררו בוועדה, לא היה מוכן יושב ראש הוועדה להמשיך ולדון, אלא ביקש להמציא את חוות הדעת בכתב.

צבי ענבר: בנסיבות המקרה שלפנינו, אני חושב שלגופו של עניין, צדק יושב ראש הוועדה.

צבי ענבר: אני לא חושב שבאווירה שהתקיימה פה אפשר היה לקיים דיון.

ויצמן שירי: איזו אווירה?

צבי ענבר: מדובר בנושא רציני, ואם יושב ראש הוועדה ביקש מנציג הממשלה להמציא חוות דעת בכתב, חוות הדעת הזאת תופץ בין חברי הוועדה, יתקיים פה דיון, ותחליט הוועדה בשאלה האם זה כן נושא חדש או לא נושא חדש.

צבי ענבר: אבל השאלה שלסדר היום האם זה יידון כעת בעל פה או בחוות דעת בכתב, היא בסמכותו של יושב ראש הוועדה בלבד.

יצחק כהן: כולנו שמענו את אנה שניידר.

יצחק כהן: היא אמרה בפירוש שהוועדה יכולה להצביע ולהחליט.

יצחק כהן: אני מצטער מאד שגם נציגי הממשלה מנסים לעשות פה כל מיני תרגילים, ואם אתם רוצים לקרוא לזה פיליבסטר, נקרא לזה פיליבסטר.

יצחק כהן: ההסתייגות שלי היא לא נושא חדש, ואתם יכולים גם לשאול את אנה שניידר.

יצחק כהן: אם זה לא נושא חדש, לפחות את זה לא נוריד מהפרק.

צבי ענבר: אבל נציג הממשלה טען שזה נושא חדש.

יצחק כהן: הוא יכול לטעון.

אופיר פינס-פז: אני שמעתי את אנה שניידר היטב.

יצחק כהן: אנה שניידר, תחזרי על הדברים.

אנה שניידר: אני חוזרת על דבריי.

אנה שניידר: היו שתי שאלות.

אנה שניידר: לגבי השאלה האם להרחיב את החוק גם על חקלאות, דעתי נחרצת מבחינה משפטית שזה נושא חדש.

ישראל כץ: אגב, על זה הוא לא טען בישיבה שזה נושא חדש.

אמיר ברקן: לא נכון, טענתי.

ישראל כץ: אני מוכן לבדוק את הפרוטוקול.

צבי ענבר: מכיוון שנציג הממשלה כאן, אם היושב ראש רוצה, הוא יכול לשמוע אותו לגבי הסוגייה השנייה.

סאלח טריף: אנחנו נשמע אותו לגבי הסוגייה השנייה.

ויצמן שירי: הוא אמר.

צבי ענבר: הוא מנמק, ולא אומר סתם דברים.

אמיר ברקן: הפסיקו אותי באמצע דבריי.

אמיר ברקן: לגבי הנושא של קו רוחב 120 במקום 100, העניין הוא מהותי מבחינתנו, מכיוון שבאו וסימנו שהצעת החוק הזאת - -

יצחק כהן: מי סימן?

יצחק כהן: הוועדה?

אנה שניידר: המציע.

אמיר ברקן: המציע.

יצחק כהן: המציע בוועדה.

יצחק כהן: מי קיבל החלטה?

יצחק כהן: הוועדה קיבלה החלטה?

אופיר פינס-פז: חבר הכנסת כהן, מזל שאתה גר באשקלון ולא בבני ברק.

יצחק כהן: תהיה ענייני.

סאלח טריף: אני לא יכול לקיים הצבעה באמצע הישיבה, ברגע שמתקבלת החלטה על התייעצות סיעתית, האם אתם לא מבינים את זה?

סאלח טריף: עד שהישיבה לא מסתיימת, אי אפשר לקיים התייעצות סיעתית.

סאלח טריף: חוץ מזה, תבדקו את הדברים.

סאלח טריף: אתם נוחתים עליי.

סאלח טריף: אם אני לא טועה, ברגע שאחד מחברי הוועדה מבקש התייעצות סיעתית, אני לא יכול בסיום הישיבה לקיים הצבעה, כשלא אפשרתי איזושהי הפסקה – כולכם נוחתים עליי.

סאלח טריף: אני לא יכול לעשות מה שאתם מבקשים.

יצחק כהן: אמיר ברקן סיים.

יצחק כהן: הוא אמר שזה מהותי, הבנו שזה מהותי.

אמיר ברקן: אני רוצה לומר שאותן 20 נקודות רוחב מתבטאות במאות מיליוני שקלים נוספים.

אמיר ברקן: זה אומר שמכניסים את אשקלון ואת קריית גת פנימה ומחילים עליהן את כל מה שהתכוונת להחיל לגבי דימונה וכו'.

אמיר ברקן: עדיף להשאיר את כולם במצב הקיים.

מאיר פרוש: אני חושב שהיום אתה התחלת לדון על סעיף בסדר היום, וגלשת לחוקים האחרים שאני בעדם ושאני הצבעתי עבורם ושגם אצביע עבורם, אבל אני הגשתי בקשה - -

סאלח טריף: אבל תן לי לסיים את הנושא הזה.

מאיר פרוש: אתה רוצה לסיים אחר כך את הישיבה, ואתה לא נותן לי לדבר.

סאלח טריף: יש גם בקשה של חבר הכנסת עוזי לנדאו.

מאיר פרוש: אבל צריך לדון בבקשה שלי עוד לפני, ואתה לא נותן לי לדבר.

סאלח טריף: אני מצטער, אבל העמדנו את הבקשה שלך להצבעה, ואמרו לי שרוצים לקיים התייעצות סיעתית.

סאלח טריף: אנחנו ממשיכים בדיון.

סאלח טריף: חבר הכנסת פרוש, אני מנסה להסביר לך, ואתה לא מקשיב לי.

סאלח טריף: זה באמת לא עניין טכני.

סאלח טריף: הישיבה נמשכת, ועוד לא הסתיימה.

סאלח טריף: היתה התייעצות סיעתית לפני ההצבעה, ואני לא יכול לעשות דבר.

סאלח טריף: חבר הכנסת גפני, תסביר לו, אני בדיון אחר.

משה גפני: כשתסיים אותו - -

סאלח טריף: אתם לא נותנים לי לסיים, ואי אפשר כך.

סאלח טריף: אני לא אקיים יותר אף ישיבה.

סאלח טריף: אסרב לכל בקשה שתהיה, ותעשו מה שאתם רוצים.

סאלח טריף: נמאס לי, אי אפשר כך, זה מוגזם.

סאלח טריף: זאת שבירת כל הכללים.

סאלח טריף: אדוני נציג הממשלה, האם אתה סיימת את הדברים שלך?

סאלח טריף: הבנו שמדובר במאות מיליוני שקלים, וזה ברור לנו בלי שתדבר.

סאלח טריף: העניין הוא נושא חדש או לא.

ויצמן שירי: חוק עידוד השקעות הון לא עולה למדינה כסף.

ויצמן שירי: לא מדובר בתשלום דמי אבטלה.

ויצמן שירי: גם אם משקיעים 500,000,000 שקל, בסופו של דבר זה מתבטא בתוספת מקומות עבודה, ייצור ובמקרה הטוב בייצוא.

ויצמן שירי: גם תשתיות זה לא רווחי.

יוסף יצחק פריצקי: אני מבקש שבאותו זמן שיש התייעצות סיעתית של מפלגת העבודה, שטכנית תהיה התייעצות סיעתית גם לגבי נושא חדש.

יוסף יצחק פריצקי: אני סבור שמה שחבר הכנסת כהן אומר הוא לא נושא חדש, כי לפי זה גם כל תאריך שמשתנה הוא נושא חדש.

יוסף יצחק פריצקי: אני סבור שהכנסת חקלאות היא כן נושא חדש, אבל אולי אני טועה.

יוסף יצחק פריצקי: אני מבקש זמן להתייעצות סיעתית.

יוסף יצחק פריצקי: אני רוצה להתייעץ עם יועצים משפטיים, כי אני רוצה לגבש את דעתי בדבר כל כך חשוב.

סאלח טריף: תודה רבה.

סאלח טריף: ברגע זה סיימנו את הדיון בעניין הזה.

סאלח טריף: אנחנו עוברים לדיון בנושא האחרון על סדר היום של חבר הכנסת עוזי לנדאו.

משה גפני: אדוני היושב ראש, אתה לא נועל את הישיבה?

משה גפני: !

סאלח טריף: אני לא אנעל, אבל לא תהיה כאן הצבעה כשיש התייעצות סיעתית וכשהישיבה עוד לא הסתיימה.

סאלח טריף: יש כללים.

צבי ענבר: לגבי הנושא הראשון, האם אתה רוצה שנציג האוצר יגיש לוועדה חוות דעת בכתב?

סאלח טריף: כן, מכיוון שיש לנו כאן התייעצות סיעתית, אני רוצה שתעבירו לנו את חוות הדעת שלכם, ונחליט על כך בישיבה הקרובה ביותר.

סאלח טריף: חבר הכנסת עוזי לנדאו ברשות דיבור.

עוזי לנדאו: אדוני היושב ראש, בישיבת הכנסת האחרונה הכנסת אישרה ברוב גדול החלת דין רציפות על חוק ביטול הבחירה הישירה לראש הממשלה.

עוזי לנדאו: זה שינוי חוק יסוד: הממשלה, לצורך זה.

עוזי לנדאו: יש בכנסת, מעבר לחותמים על החוק הזה, רוב שאמור להיות היום של בין 65 ל-67 קולות.

עוזי לנדאו: חשוב להמשיך את הליך החקיקה הזה.

עוזי לנדאו: אין שום סיבה שהתהליך הזה ייעצר בגלל הבחירות שיתקיימו.

עוזי לנדאו: זה נושא חשוב למדי, בעל אופי חוקתי.

עוזי לנדאו: רציתי לבקש את אישור הוועדה הזאת לכך שוועדת החוקה, חוק ומשפט - -

רחמים מלול: להטיל על ועדת החוקה, חוק ומשפט.

עוזי לנדאו: להכין את החוק הזה לקריאה שנייה ושלישית.

סאלח טריף: יש כאן בקשה של חברי הכנסת לנדאו ושל אופיר פינס-פז, אם אני מבין.

קריאה: אני מבקש לקיים התייעצות סיעתית.

סאלח טריף: מאה אחוז.

סאלח טריף: רבותיי, יש כאן בקשה להתייעצות סיעתית בעניין הזה, ולכן נחליט בסוגיות שהועלו כאן ביחד, לאחר שתתקיים התייעצות סיעתית בכל הסיעות.

סאלח טריף: כולן ביקשו זאת, וזאת בהחלט סיבה טובה לאפשר להן.

סאלח טריף: לכן, אני מבקש עכשיו מחבר הכנסת גפני לומר את דבריו.

משה גפני: אני מבין על פי התקנון, שכאשר מבקשים התייעצות סיעתית, אתה חייב לאפשר לקיים התייעצות סיעתית, אבל יש דבר שנתון לשיקול דעתך.

משה גפני: אני תומך בבקשה של חבר הכנסת עוזי לנדאו, אני תומך בחוק של חבר הכנסת ויצמן שירי ובנושא של הנגב, ואני כמובן תומך בחבר הכנסת פרוש.

משה גפני: אבל, נעשה פה עוול מבחינת עירוב התחומים.

משה גפני: החוק של חבר הכנסת פרוש הובא לכאן, מכיוון שהיו לו קרוב ל-70 חתימות על מנת לכנס את המליאה, מה שלא היה כן לגבי הדברים האחרים.

משה גפני: אדוני יושב ראש הוועדה, זה חוק שהוא איננו שנוי במחלוקת.

משה גפני: אפילו חבר הכנסת פריצקי – ואני מתנצל שאני אומר את זה שוב – תומך בחוק הזה.

משה גפני: אדוני היושב ראש, אתה יכול להביא להצבעה – וזה בסמכותך - את הנושא של התייעצות סיעתית בדבר שהוא איננו שנוי במחלוקת.

משה גפני: אני מבקש ממך להביא את הנושא הזה להצבעה.

סאלח טריף: אדוני היועץ המשפטי, אני רוצה לשאול אותך שאלה.

סאלח טריף: חבר הכנסת גפני אומר שזה בסמכותי להביא את הנושא להצבעה.

סאלח טריף: האם זה נכון?

צבי ענבר: הנושא של התייעצות סיעתית הוא נושא שבוודאי מעוגן בנוהג ובנוהל, לא בתקנון.

צבי ענבר: אותם נוהג ונוהל, כפי שהתגבשו, הם פחות או יותר כאלה: כאשר יש בקשה להתייעצות סיעתית, ויושב ראש הוועדה חושב שהיא בקשה לצורכי דחייה, תרגיל וכיוצא בזה – סליחה על הביטויים שאני משתמש בהם – הוא יכול להגיד: אני נותן לכם 10 דקות להתייעצות סיעתית.

אופיר פינס-פז: אבל איזה ויכוח היה ביני לבין חבר הכנסת גולדשמידט, בין חבר הכנסת סאלח טריף לבין חבר הכנסת גולדשמידט וביני לבין חבר הכנסת ויצמן שירי! יש פה באמת ויכוח מהותי.

משה גפני: על ירושלים לא.

ישראל כץ: גם לא על הנגב.

צבי ענבר: כאשר יש בנושא מסוים בקשה ליושב ראש הוועדה - והוא המחליט לגבי משך ההתייעצות הסיעתית - ונראה לו שמדובר בבקשה אמיתית של חבר כנסת שאכן רוצה וצריך להתייעץ עם עמיתיו, מן הראוי לתת לו את פרק הזמן הראוי לקיים התייעצות כזאת.

צבי ענבר: הכל נתון לשיקול היושב ראש ולא לשיקול הוועדה.

אופיר פינס-פז: אני זקוק לזמן ארוך, אדוני היושב ראש, בגלל שזאת פגרה.

ישראל כץ: מבחינת היבט אחד של נושא חדש או לא, אחד מתוך שלושת החוקים של הנגב הוא מופרד מהנושא של ירושלים.

ישראל כץ: מבחינת שאר הדברים, למעט הנושא הזה, יש כאן בקשה של יושב ראש ועדת הכספים, אחרי שחוק ירושלים עבר בקריאה שנייה ושלישית, ושלושה חוקים של הנגב – כולל החוק הזה, למעט הנושא החדש – עברו בקריאה שנייה ושלישית - -

יוסף יצחק פריצקי: לא עברו.

ישראל כץ: עברו.

ישראל כץ: יש כאן בקשה לכנס את המליאה כדי להצביע עליהם, וזאת אותה בקשה לגבי ירושלים ולגבי הנגב.

אופיר פינס-פז: אדוני היושב ראש, קודם כל אני רוצה להזכיר לחברים שכשהיתה כאן בקשה להעביר נושא לטיפול דחוף של ועדת החוקה, חוק ומשפט, אני עוד לא הגשתי שום בקשה להתייעצות סיעתית.

אופיר פינס-פז: לכן מה שאתם עושים לחבר הכנסת עוזי לנדאו לא הוגן, אבל תעשו מה שאתם מבינים.

אופיר פינס-פז: אין לי בעיה עם זה, אבל אני לא הגשתי אז בקשה להתייעצות סיעתית.

אופיר פינס-פז: ההתייעצות הסיעתית היא באמת אמיתית.

אופיר פינס-פז: ראיתם את הוויכוח בין חברי הכנסת גולדשמידט לחבר הכנסת טריף, וכן ביני לבין חבר הכנסת ויצמן שירי.

אופיר פינס-פז: זה לא משחק וזאת לא הצגה.

ישראל כץ: על כינוס המליאה?

אופיר פינס-פז: כן, על כינוס המליאה על חוקים פרטיים.

אופיר פינס-פז: אני מייצג ממשלה, וזה לא צחוק.

אופיר פינס-פז: לחבר הכנסת טריף יש מחויבות גם לממשלה, גם לחברים בוועדות וגם לי יש.

אופיר פינס-פז: זה לא משחק.

אופיר פינס-פז: צריך את הזמן להתייעצות, כדי לבדוק את כל ההשלכות של הדברים.

סאלח טריף: לסיכום העניין, אנחנו לא נעשה את הכל חאפ-לאפ, עם כל הכבוד לכולנו.

סאלח טריף: אלה ימי פגרה.

סאלח טריף: נדמה לי שיש צורך לקבל אישור גם לגבי קיום ישיבת ועדת כנסת נוספת, שבה נכריע בסוגיות שעלו כאן, אחרי קיום ההתייעצות הסיעתית.

סאלח טריף: על כן אני קובע שתתקיים ישיבה נוספת, כדי להכריע בסוגיות האלה.

סאלח טריף: עכשיו אני מבקש את אישור הוועדה לכך שתתקיים ישיבה נוספת.

יוסף יצחק פריצקי: מתי?

אופיר פינס-פז: מתי שהוא יחליט.

סאלח טריף: אני מבקש אישור לקיום ישיבה נוספת לוועדת הכנסת.

סאלח טריף: הצבעה בעד – רוב נגד – מיעוט התקבלה ההחלטה לקיים ישיבה נוספת של ועדת הכנסת, על מנת להכריע בסוגיות שביקשו לגביהן התייעצות סיעתית.

סאלח טריף: תודה רבה.

סאלח טריף: אנחנו נקיים ישיבה נוספת, ובה נכריע בסוגיות האלה.

סאלח טריף: תודה רבה, הישיבה נעולה.